open-index/open-wikipedia-markdown huggingface dataset:
పెరిస్కోప్

పెరిస్కోప్ అనేది ఒక దృశా పరికరం, ఇది పరిశీలకుడు దాగి ఉంటూనే వారి పరిసరాలను వీక్షించడానికి వీలు కల్పిస్తుంది. జలాంతర్గాములు, యుద్ధనౌకలు మరియు క్రూయిజర్లలో దాగి ఉన్న సైనికులు,  ఫిరంగి అధికారులు లక్ష్యాలను గమనించడాని,  శత్రువు కదలికలను గుర్తించడానికి దీనిని ఉపయోగిస్తారు. ఇది మొదటి ప్రపంచ యుద్ధం సమయంలో శత్రువును కందకాల నుండి పర్యవేక్షించడానికి ఉపయోగించబడింది. ఇది కొన్ని రకాల తుపాకులు, సాయుధ వాహనాలలో కూడా ఉపయోగించబడుతుంది. ఒక పెరిస్కోప్ 45° వద్ద వంపుతిరిగిన రెండు సమతల దర్పణాలను కలిగి ఉంటుంది.

## ప్రారంభ ఉదాహరణలు
జోహన్‌సెన్  హెవెలియస్ 1647లో తన రచన సెలెనోగ్రాఫియా, సివ్ లూనే డిస్క్రిప్టియో  లో కటకాలతో  కూడిన ప్రారంభ పెరిస్కోప్‌ను (దీనిని అతను "పోలెమోస్కోప్" అని పిలిచాడు) వివరించాడు. హెవెలియస్ తన ఆవిష్కరణకు సైనిక అనువర్తనాలకు ఉపయోగించాడు.

మిఖాయిల్ లోమోనోసోవ్ పెరిస్కోప్‌ను పోలి ఉండే "ఆప్టికల్ ట్యూబ్"ను కనుగొన్నాడు. 1834లో, దీనిని కార్ల్ ఆండ్రీవిచ్ షిల్డర్ రూపొందించిన జలాంతర్గామిలో ఉపయోగించారు.

1854లో, హిప్పోలైట్ మారియే-డేవీ మొదటి నావికా పెరిస్కోప్‌ను కనుగొన్నాడు, ఇందులో రెండు చివర 45° వద్ద స్థిరపడిన రెండు చిన్న అద్దాలు కలిగిన నిలువు గొట్టం ఉంటుంది. సైమన్ లేక్ 1902లో తన జలాంతర్గాములలో పెరిస్కోప్‌లను ఉపయోగించాడు. సర్ హోవార్డ్ గ్రబ్ ఈ పరికరాన్ని మొదటి ప్రపంచ యుద్ధంలో పరిపూర్ణం చేశాడు.  మోర్గాన్ రాబర్ట్‌సన్ (1861–1915) పెరిస్కోప్‌కు పేటెంట్ పొందేందుకు ప్రయత్నించినట్లు పేర్కొన్నాడు: అతను తన కల్పిత రచనలలో పెరిస్కోప్‌ను ఉపయోగించి జలాంతర్గామిని వివరించాడు.

కొన్ని సందర్భాల్లో రైఫిల్స్‌కు అమర్చబడిన పెరిస్కోప్‌లు, మొదటి ప్రపంచ యుద్ధంలో (1914–1918) సైనికులు కందకాల పైభాగాన్ని చూడటానికి వీలుగా పనిచేశాయి, తద్వారా శత్రువుల కాల్పులకు (ముఖ్యంగా స్నిపర్‌ల నుండి) గురికాకుండా ఉండేలా చూసేవారు.  పెరిస్కోప్ రైఫిల్‌ను యుద్ధ సమయంలో కూడా ఉపయోగించారు.  ఇది పెరిస్కోప్ ద్వారా చూడబడిన పదాతిదళ రైఫిల్, కాబట్టి షూటర్ ట్రెంచ్ పారాపెట్ క్రింద సురక్షితమైన స్థానం నుండి ఆయుధాన్ని గురిపెట్టి కాల్చగలడు.

రెండవ ప్రపంచ యుద్ధం (1939–1945) సమయంలో, ఫిరంగి పరిశీలకులు,  అధికారులు వేర్వేరు మౌంటింగ్‌లతో ప్రత్యేకంగా తయారు చేసిన పెరిస్కోప్ బైనాక్యులర్‌లను ఉపయోగించారు. వాటిలో కొన్ని లక్ష్యానికి దూరాన్ని అంచనా వేయడానికి కూడా అనుమతించాయి, ఎందుకంటే అవి స్టీరియోస్కోపిక్ రేంజ్‌ఫైండర్‌లుగా రూపొందించబడ్డాయి. 

## మూలాలు

## బాహ్య లంకెలు

* ''The Fleet Type Submarine Online: Submarine Periscope Manual'' United States Navy **Navpers 16165**, June 1979
* ''Simulation of a Periscope'' at NTNUJAVA Virtual Physics Laboratory
* Periscope used for Celestial Navigation in Petan.net
* Air Facts
* THE V-FORCE 
* Air Navigation Periscope Sextants
* Periscope Sextant in a Douglas DC-8

వర్గం:పరికరాలు
లాలాయిపేట (రుద్రవరం మండలం)

లాలాయిపేట, కర్నూలు జిల్లా, రుద్రవరం మండలానికి చెందిన రెవెన్యూయేతర గ్రామం. 
## మూలాలు

## వెలుపలి లింకులు
ఆనంద్ బక్షి

**ఆనంద్ బక్షి** సుప్రసిద్ద హిందీ సినీ కవి. ఈయన అనేక జనరంజకమైన పాటలను రచించాడు.
## జీవిత విశేషాలు
ఆనంద్ బక్షి (బక్షి ఆనంద్ ప్రకాష్ వైద్) ప్రస్తుతం పాకిస్థాన్‌లో ఉన్న రావల్పిండిలో 1930, జూలై 21న జన్మించాడు. ఇతని పూర్వీకులు రావల్పిండి సమీపంలో ఉన్న కుర్రీ గ్రామానికి చెందిన మోహ్యాల్ బ్రాహ్మణులు. వీరి మూలాలు కాశ్మీర్‌లో ఉన్నాయి. ఇతడు 5 సంవత్సరాల వయసులో ఉన్నప్పుడు ఇతని తల్లి సుమిత్ర మరణించింది. విభజన సమయంలో ఇతని కుటుంబం పూనే, మీరట్‌ల గుండా ప్రయాణించి ఢిల్లీకి వలస వచ్చింది అక్కడ స్థిరపడింది.

ఇతని ప్రాథమిక విద్య అనంతరం ఇతడు భారతీయ సైన్యంలో చేరాడు. ఇతనికి చిన్నతనం నుండే కవిత్వం వ్రాయాలని ఉబలాటం ఉండేది. అయితే సైన్యంలో ఇతనికి సమయం దొరకక ఎక్కువగా వ్రాయడానికి కుదరలేదు. సమయం చిక్కినప్పుడల్లా ఇతడు కవిత్వం వ్రాసేవాడు. తన పాటలను సైన్యంలో స్థానిక కార్యక్రమాలలో ఉపయోగించేవాడు. సైన్యంలో ఇతడు ఎక్కువ కాలం పనిచేశాడు.

## సినిమా రంగం
ఇతడు హిందీ సినిమాలలో రచయితగా, గాయకుడిగా పేరు తెచ్చుకోవాలని ప్రవేశించాడు. కానీ చివరకు గేయ రచయితగా రాణించాడు. బ్రిజ్‌మోహన్ సినిమా *భలా ఆద్మీ* (1958) చిత్రంతో ఇతనికి గీతరచయితగా గుర్తింపు వచ్చింది. 1956 నుండి 1962 వరకు కొన్ని చిత్రాలకు పనిచేసినా 1962లో *మెహెందీ లగీ మేరీ హాత్*తో ఇతని విజయ పరంపర ప్రారంభమయ్యింది. ఇతడు మొత్తం 638 హిందీ సినిమాలకు 3500లకు పైగా పాటలను వ్రాశాడు. ఇతని పాటలకు లక్ష్మీకాంత్-ప్యారేలాల్, ఆర్.డి.బర్మన్, కళ్యాణ్‌జీ ఆనంద్‌జీ, ఎస్.డి.బర్మన్, అను మాలిక్, రాజేష్ రోషన్, ఆనంద్-మిలింద్ మొదలైన సంగీత దర్శకులు బాణీలు కూర్చగా, షంషాద్ బేగం, ఇళా అరుణ్, ఖుర్షీద్ బావ్రా, అమీర్‌బాయి కర్ణాటకి, సుధా మల్హోత్రా, కిశోర్ కుమార్, శైలేంద్ర సింగ్, కుమార్ సానూ, కవితా కృష్ణమూర్తి వంటి అనేక మంది గాయనీ గాయకులు ఇతని పాటలను ఆలపించారు.

ఇతడు వ్రాసిన పాటలలో 1972లో వచ్చిన హరేరామ హరేకృష్ణ చిత్రంలోని *దమ్‌ మారో దమ్* పాట ఇతడిని ప్రతిభావంతుడైన రచయితగా నిలబెట్టింది. ఇతడు గీతరచన చేసిన చిత్రాలలో  బాబీ, అమర్ ప్రేమ్‌, ఆరాధన, జీనే కీ రాహ్, మేరా గావ్ మేరా దేశ్, ఆయే దిన్ బహార్ కే, ఆయా సావన్ ఝూమ్‌కే, సీతా ఔర్ గీతా, షోలే, ధరమ్‌ వీర్, నగీనా, లమ్హే, హమ్‌, మొహ్రా, దిల్ వాలే దుల్హనియా లేజాయేంగే, పర్‌దేశ్, దుష్మన్, తాళ్, మొహబ్బతే, గదర్:ఏక్ ప్రేమ్‌ కథ, యాదే వంటి అనేక విజయవంతమైన చిత్రాలున్నాయి.

ఇతడు ఉత్తమ గేయ రచయితగా ఫిల్మ్‌ఫేర్ పురస్కారానికై 40 సార్లు నామినేట్ చేయబడ్డాడు. వాటిలో 4 పర్యాయాలు ఉత్తమ గేయరచయితగా ఫిల్మ్‌ఫేర్ పురస్కారం దక్కించుకున్నాడు.

## మరణం
ఇతడు తన జీవితంలో విపరీతంగా ధూమపానం చేయడం వల్ల ఇతని ఊపిరితిత్తులు, గుండె సంబంధిత వ్యాధులతో బాధపడ్డాడు. పర్యవసానంగా బ్యాక్టీరియల్ ఇన్ఫెక్షన్‌తో 2002, మార్చి 30వ తేదీన తన 71వ యేట మరణించాడు. మరణించేనాటికి ఇతనికి భార్య కమలా మోహన్ బక్షి, కుమార్తెలు సుమన్ దత్, కవితా బాలి, కుమారులు రాజేష్ బక్షి, రాకేష్ బక్షి ఉన్నారు. ఇతడు రచించిన పాటలున్న చివరి సినిమా *మెహబూబా* ఇతని మరణానంతరం విడుదలయ్యింది.
## మూలాలు

## బయటి లింకులు
* 
* ఫిల్మ్ ఫేర్ పురస్కారాలు 
* మరిన్ని వివరాలు

వర్గం:1920 జననాలు
వర్గం:2001 మరణాలు
వర్గం:హిందీ సినిమా గీత రచయితలు
ముహమ్మద్ జహూర్ ఖయ్యాం

**ఖయ్యూం ** గా ప్రసిద్దుడైన **ముహమ్మద్ జహూర్ ఖయ్యాం** ప్రముఖ హిందీ సినీ గీత స్వరకర్త, సంగీత దర్శకుడు.
## పురస్కారములు
**గెచిచినవి**
** 1977: ఫిల్మ్ ఫేర్ ఉత్తమ సంగీత దర్శకత్వ పురస్కారము: *[[కభీ కభీ]]*
** 1982: ఫిల్మ్ ఫేర్ ఉత్తమ సంగీత దర్శకత్వ పురస్కారము: *[[ఉమ్రావ్ జాన్]]* 
** 2007: సంగీత నాటక అకాడమీ పురస్కారము: సృజనాత్మక సంగీతము
** 2010: ఫిల్మ్ ఫేర్ జీవితకాల సాఫల్య పురస్కారము

**పరిశీలించినవి**
** 1980: ఫిల్మ్ ఫేర్ ఉత్తమ సంగీత దర్శకత్వ పురస్కారము: *[[నూరి (సినిమా)]]*
** 1981: ఫిల్మ్ ఫేర్ ఉత్తమ సంగీత దర్శకత్వ పురస్కారము: *థోడీసీ బేవఫాయి*
** 1982: ఫిల్మ్ ఫేర్ ఉత్తమ సంగీత దర్శకత్వ పురస్కారము: *బాజార్*
** 1984: ఫిల్మ్ ఫేర్ ఉత్తమ సంగీత దర్శకత్వ పురస్కారము: *[[రజియా సుల్తానా (సినిమా)]]*
## మూలాలు

## బయటి లింకులు
*
* ఖయ్యాం అత్యుత్తమ పాటలు 

వర్గం:1927 జననాలు
వర్గం:బాలీవుడ్
వర్గం:హిందీ సినిమా సంగీత దర్శకులు
వర్గం:సంగీత నాటక అకాడమీ అవార్డు గ్రహీతలు
శుభప్రదం

కె. విశ్వనాథ్ దర్శకత్వంలో 2010లో వచ్చిన సినిమా **శుభప్రదం**. అల్లరి నరేష్, మంజరి ఫడ్నిస్ నటించారు.

## కథ
ఇందూ ( మంజరి ఫడ్నిస్ ) సంగీతమంటే ఇష్టం. ఆమె తల్లి మలయాళీ, తండ్రి ( వైజాగ్ ప్రసాద్ ) తెలుగు. ఆమెకు ఇద్దరు బాబాయిలు ( అశోక్ కుమార్, గుండు సుదర్శన్ ). వీరి భార్యలు చెన్నై, కోల్‌కతాలకు చెందినవారు. ఆ విధంగా భారతదేశం మొత్తం ఆ కుటుంబంలో ఉంది. ఆమె తెలుగు, మలయాళం, బెంగాలీ, తమిళ భాషలు బాగా మాట్లాడగలదు. అనుకోకుండా ఆమె చక్రీ ( అల్లరి నరేష్ ) ని చూస్తుంది. అతడు మంచి గాయకుడు. కానీ ప్రొఫెషనల్ గాయకుడు కాదు. చక్రి ఆమెతో ప్రేమలో పడతాడు. ఆమె కూడా అతణ్ణి ప్రేమిస్తుంది. కానీ చక్రిది ఒక విచిత్రమైన వృత్తి. అది సినిమా సగంలో బయట పడుతుంది. అది, ఓ కొండ పైన ఉన్న గుడికి వెళ్ళే వృద్ధులను, వికలాంగులను వీపుపై ఎక్కించుకుని మోసుకు వెళ్ళడం.

ఇందూ తన జీవితాన్ని మార్చే సంఘటనలో ఒక ధనవంతుడి ( శరత్ బాబు ) కంటబడుతుంది. కథలోని ప్రధాన మలుపు అక్కడ కనిపిస్తుంది. ఆ ధనవంతుడు ఎవరు - అతనికి సింధు అనే మనవరాలు ఉంది. ఆమె అచ్చు ఇందు లాగానే ఉండేది. సింధు యాసిడ్ దాడిలో మరణిస్తుంది. అందువల్ల ఇందులో తన మనవరాలిని రూపాన్ని చూసు కుంటున్నాడు. తరువాత ఏమి జరుగుతుందనేది మిగతా సినిమా.

## నటవర్గం

* చక్రీగా అల్లారి నరేష్  
* ఇందూ / సింధుగా మంజారి ఫడ్నిస్
* సింధు తాతగా శరత్ బాబు 
* ఇందూ తండ్రిగా వైజాగ్ ప్రసాద్ 
* గిరి బాబు 
* రఘు బాబు 
* రల్లాపల్లి 
* జెన్నీ 
* అశోక్ కుమార్ 
* గుండు సుదర్శన్ 
* వమ్సీ చాగంటి 
* దేవదాస్ కనకళ
* రమాప్రభ

## పాటలు
శుభప్రదం యొక్క ఆడియో 2010 జూన్ 20 న విడుదలైంది. నాటి ఆంధ్రప్రదేశ్ ముఖ్యమంత్రి కె రోశయ్య సిడిలను ఆవిష్కరించి ఎస్పీ బాలసుబ్రమణ్యానికి అందజేశాడు. ఈ చిత్రంలో మణి శర్మ సంగీతం అందించాడు. 

## విడుదల
ఈ చిత్రం మంచి విజయాన్ని సాధించలేకపోయింది.

## మూలాలు

వర్గం:రమాప్రభ నటించిన సినిమాలు
ఖాండ్వా

ఖండ్వా భారతదేశంలోని మధ్యప్రదేశ్ లోని నిమార్ ప్రాంతంలో ఒక నగరం. ఇది ఖండ్వా జిల్లా పరిపాలనా ప్రధాన కేంద్రం. దీనిని గతంలో తూర్పు నిమార్ జిల్లాగా పిలుస్తారు.

ఖండ్వా ఒక పురాతన నగరం. భారతదేశంలోని అనేక ఇతర నగరాల మాదిరిగా ఇక్కడ అనేక ప్రార్థనా స్థలాలు ఉన్నాయి. చాలా హిందూ, జైన దేవాలయాలు ఉన్నాయి. సా.శ. 12 వ శతాబ్దంలో ఇది జైనమతానికి కేంద్రంగా ఉంది. బ్రిటీష్ పాలనలో ఇది సమీపంలోని బుర్హాన్పూర్ (ఇప్పుడు ఒక ప్రత్యేక జిల్లా) ను పశ్చిమ నిమార్ ప్రాంతంలోని ప్రధాన వాణిజ్య కేంద్రంగా మారింది.

ఖండ్వా ఒక ప్రధాన రైల్వే జంక్షన్; ఇండోర్‌ను దక్కన్‌తో కలిపే మాల్వా లైన్ ముంబై నుండి కోల్‌కతా వరకు తూర్పు-పడమర రైల్వే లైన్ ను కలుపుతుంది. 

2019 మే లో, భారతీయ జనతా పార్టీకి చెందిన నంద్‌కుమార్ సింగ్ చౌహాన్ ఖండ్వా లోక్‌సభ నియోజకవర్గం నుండి పార్లమెంటు సభ్యునిగా ఎన్నికయ్యారు.

## గుర్తింపు పొందిన వ్యక్తులు

* అశోక్ కుమార్ (హిందీ నటుడు)
* కిషోర్ కుమార్
* మహన్‌లాల్ చతుర్వేతి, కవి
* షాన్, గాయకుడు

## మూలాలు

వర్గం:మధ్య ప్రదేశ్ నగరాలు పట్టణాలు
బప్పీలహరి

thumb|279x279px|బి.సుభాష్, బాప్పీలహరి, పార్వతి ఖాన్
**బప్పీ లహరి** (ఆంగ్లం: Bappi Lahiri) (1953 నవంబరు 27 - 2022 ఫిబ్రవరి 16) హిందీ సంగీత దర్శకుడు. తాహిర్ హుస్సేన్ చిత్రం ‘జఖ్మీ’ (1975)తో బాలీవుడ్‌లోకి ప్రవేశించాడు. ఆ తరువాత ఆయన ప్లేబ్యాక్ సింగర్‌గా కూడా మారాడు, ఈయన హిందీ, బెంగాలీ సినిమాలతో  కొన్ని తెలుగు   , తమిళ, కన్నడ, గుజరాతీ భాషల్లో చిత్రాలకు కూడా సంగీత దర్శకత్వం వహించాడు. హిందీ చిత్రరంగానికి **డిస్కో** సంగీతమును పరిచయము చేసిన ఘనత ఇతడిదే, బాలీవుడ్‌లో 50కి పైగా చిత్రాలకు సంగీతం సమకూర్చాడు. 1985 లో  ఫిల్మ్‌ఫేర్ ఉత్తమ సంగీతకారుడిగా, 2018లో జీవితకాల సాఫల్య పురస్కారం అందుకొన్నాడు. కొంత కాలంగా ఊపిరితిత్తుల ఇన్ఫెక్షన్ తో  69 సంవత్సరాల వయస్సులో 15 ఫిబ్రవరి 2022న నవీ ముంబైలో మరణించాడు. 

## జననం
నవంబర్ 27, 1953లో జన్మించారు. ఆయ‌న అస‌లు పేరు అలోకేష్ ల‌హ‌రి బెంగాల్ జల్‌పైగురిలో జన్మించాడు, తండ్రి అపరేష్, తల్లి బన్సూరి త‌ల్లిదండ్రులిద్ద‌రూ గాయ‌కులు అతను ఏకైక సంతానం. గాయకుడు కిషోర్ కుమార్ ఇతని బందువు(మామ),  మూడేళ్ల వయసులో ఉండగానే తబలా వాయించేవాడు, చిత్రాణి అనే గాయకురాలిని పెళ్లి చేసుకున్నాడు. ఆమె కూడా గాయకుల కుటుంబం నుంచి వచ్చినది. బప్పీలహరికి ఇద్దరు పిల్లలు ఉన్నారు. కుమార్తె రేమా కూడా గాయకురాలు. ఆయన కుమారుడు బప్పా లహరి బాలీవుడ్‌లో సంగీత దర్శకుడిగా పనిచేస్తున్నాడు.

## సంగీతాన్నందించిన తెలుగు సినిమాలు

## రాజకీయ జీవితం
బప్పి లాహిరి 2014 లోక్‌సభ ఎన్నికల్లో పోటీ చేసేందుకు అప్పటి భారతీయ జనతా పార్టీ జాతీయ అధ్యక్షుడు రాజ్‌నాథ్ సింగ్ సమక్షంలో 31 జనవరి 2014న పార్టీలో చేరాడు. అతను 2014లో శ్రీరాంపూర్ లోక్‌సభ నియోజకవర్గం నుండి బిజెపి అభ్యర్థిగా ఎంపికయ్యాడు, అయితే ఆల్ ఇండియా తృణమూల్ కాంగ్రెస్‌కు చెందిన కళ్యాణ్ బెనర్జీ చేతిలో ఓడిపోయాడు.

## ఇవి కూడ చూడండి
కసమ్ (1988 చిత్రం)

## బయటి లింకులు
*బప్పీలహరి: డిస్కో మహారాజు అధికారిక వెబ్సైటు
*

## మూలాలు

వర్గం:1953 జననాలు
వర్గం:హిందీ సినిమా సంగీత దర్శకులు
వర్గం:బాలీవుడ్
వర్గం:తెలుగు సినిమా సంగీత దర్శకులు
వర్గం:2022 మరణాలు
విద్యా హక్కు

thumb|తరగతి గదిలో బోధన, అధ్యయన విషయాలలో రాజకీయ విషయాలను చేర్చడం లేదా విద్యార్థులను బోధించడానికి వారి పాత్రను దుర్వినియోగం చేసే ఉపాధ్యాయులు ఆలోచన స్వేచ్ఛ, విమర్శనాత్మక ఆలోచనను కోరుకునే విద్య యొక్క లక్ష్యాలకు వ్యతిరేకంగా వెళతారు.
విద్యను బాలల ప్రాథమిక హక్కుగా గుర్తిస్తూ **విద్యా హక్కు** చట్టంచేశారు. ఉపాధి హామీ పథకం, సమాచార హక్కు చట్టాల తరహాలో ఇది అమలౌతుంది. 6-14 ఏళ్ల మధ్య వయసు బాలబాలికలందరూ తప్పనిసరిగా పాఠశాలల్లో చేరి చదువుకునేలా చూస్తూ, వారికి ఉచిత విద్య అందించాల్సిన బాధ్యత రాష్ట్ర ప్రభుత్వాల మీద ఉంటుంది. ప్రస్తుతం దేశవ్యాప్తంగా ఈ వయసు పిల్లలు 92 లక్షల మంది పాఠశాల చదువులకు వెలుపలే ఉండిపోతున్నారు. పాఠశాలల్లో చేరని, లేదా మధ్యలోనే చదువు మానేసిన వీరందరినీ తిరిగి చదువుల బాట పట్టించటం విద్యాహక్కు చట్టం ముఖ్యోద్దేశం. స్కూలు నిర్వహణ కమిటీ, లేదా స్థానిక ప్రభుత్వం పాఠశాల చదువులకు దూరంగా ఉండిపోతున్న ఆరేళ్లపైబడిన బాలిబాలికలందరినీ గుర్తించి, వారికి తగిన శిక్షణ ఇప్పించి, పాఠశాలలో తగిన తరగతిలో చేర్పించాల్సి ఉంటుంది. ఏ విద్యార్థికీ పాఠశాలలు అడ్మిషన్‌ను నిరాకరించటానికి వీల్లేదు. ప్రైవేటు పాఠశాలలు సైతం 25% సీట్లను బలహీన, పేద వర్గాలకు కేటాయించాలి.వారి ఖర్చులను ప్రభుత్వం తిరిగి చెల్లిస్తుంది.నిధులను 55-45 నిష్పత్తిలో కేంద్రం రాష్ట్రాలు భరించాలి. ఆంధ్ర ప్రదేశ్ రా ష్ట్ర స్థాయిలో నియమ నిబంధనలు రూపొందించేందుకు ఆంధ్రప్రదేశ్ రాష్ట్ర విద్యా పరిశోధన, శిక్షణా సంస్థ కృషి చేస్తుంది.

## ఇవీ చూడండి
*భారత రాజ్యాంగం - ప్రాథమిక హక్కులు
*భారత ప్రభుత్వము
*భారత రాజ్యాంగము
*భారతదేశంలో ప్రాథమిక విధులు
*భారతదేశంలో ఆదేశిక సూత్రాలు
*భారత పార్లమెంటు

## వనరులు


వర్గం:విద్య
జ్యోతిక

**జ్యోతిక** దక్షిణ భారత దేశానికి చెందిన ప్రముఖ నటి. ఆమె భర్త సూర్య కూడా నటుడే. ఆమె తమిళ, కన్నడ, తెలుగు, మలయాళ, హిందీ సినిమాల్లో నటించింది. జ్యోతిక ఒక జాతీయ అవార్డు, నాలుగు ఫిల్మ్‌ఫేర్ అవార్డులు, ఆరు తమిళనాడు రాష్ట్ర చలనచిత్ర అవార్డులు, రెండు సినిమా ఎక్స్‌ప్రెస్ అవార్డులు, ఒక సౌత్ ఇండియన్ ఇంటర్నేషనల్ మూవీ అవార్డు, ఇంటర్నేషనల్ తమిళ ఫిల్మ్ అవార్డు, నాలుగు దినకరన్ అవార్డులను గెలుచుకుంది. ఆమె కలైమామణి అవార్డును గెలుచుకుంది. ఆమె తమిళ సినిమాలో అత్యంత ఫలవంతమైన నటీమణులలో ఒకరిగా పరిగణించబడుతుంది. ఆమె టైమ్స్ ఆఫ్ ఇండియా & ది హిందూ ద్వారా దక్షిణ భారతదేశంలోని ఉత్తమ నటీమణులలో స్థానం పొందింది.
## బాల్యం
జ్యోతిక 1978 అక్టోబరు 18న ముంబైలో చందర్ సదానా, సీమా సదానా దంపతులకు జన్మించింది. ఆమె తండ్రి సినీ నిర్మాత. వాళ్ళది పంజాబీ కుటుంబం. ఆమె సోదరి నగ్మా కూడా చాలా సినిమాల్లో కథానాయికగా నటించింది. నగ్మా, జ్యోతిక తల్లి మొదటి భర్త సంతానం. ఇంకో సోదరి రోషిణి కూడా సినిమాల్లో నటించింది. 

2006 సెప్టెంబరు 11న సినీ నటుడు సూర్యను వివాహమాడింది.

## ఫిల్మోగ్రఫీ
ప్రధాన వ్యాసం: జ్యోతిక ఫిల్మోగ్రఫీ

## పాక్షిక సినిమాల జాబితా
# షాక్
# చంద్రముఖి
# ఠాగూర్ (సినిమా)
# వాలి (1999)
# డుం డుం డుం (2001)
# ఝాన్సీ (2018) 
# 36 వయసులో
# దొంగ (2019)
# జాక్ పాట్ (2019)
# బంగారు తల్లి (2020)
# రక్తసంబంధం (2021)
# కథల్: ది కోర్ (2024)

## నిర్మాతగా
*36 వయసులో
*మ‌గువ‌లు మాత్ర‌మే
*పొన్మగల్ వందాళ్
*ఆకాశం నీ హద్దురా
*జై భీమ్
*ఓ మై డాగ్

## మూలాలు

## బయటి లింకులు
* 
* ஜோதிகா జీవిత చరిత్ర
వర్గం:కళైమామణి పురస్కార గ్రహీతలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:మలయాళ సినిమా నటీమణులు
వర్గం:హిందీ సినిమా నటీమణులు
వర్గం:1978 జననాలు
జీవా

**జీవా** ప్రముఖ తెలుగు నటుడు. తెలుగు, తమిళ, కన్నడ, మలయాళ, హిందీ భాషల్లో కలిపి సుమారు 1000కి పైగా సినిమాల్లో నటించాడు. ఎక్కువగా ప్రతినాయక, హాస్య పాత్రలను పోషించాడు. రాం గోపాల్ వర్మ, వంశీ, కృష్ణవంశీ, పూరి జగన్నాధ్ లాంటి దర్శకుల సినిమాల్లో ఎక్కువగా నటించాడు. తెలుగులో గులాబీ, నిన్నే పెళ్ళాడతా, హిందీలో సర్కార్ లాంటి సినిమాల్లో మంచి గుర్తింపు సాధించాడు.

## వ్యక్తిగత జీవితము
జీవా అసలు పేరు కొచ్చర్ల దయారత్నం. ఇతనికి వివాహమైంది. ఇద్దరు కుమారులు. స్వస్థలము గుంటూరు. పెద్ద కుమారుడు బొంబాయిలో స్థిరపడ్డాడు. చిన్న కుమారుడు గుంటూరులో వ్యాపారం చేస్తున్నాడు.

## నట జీవితము
1975 లో నటనారంగంలోకి ప్రవేశించాడు.నటుడిగా ఆయన తొలిచిత్రం బాలచందర్ దర్శకత్వంలో వచ్చిన తొలికోడి కూసింది అనే సినిమా. ఈ సినిమా కోసం ఎంతోమంది ప్రయత్నించగా ఇందులో జీవాకు అవకాశం దక్కింది. తమిళంలో ఆయన మొదటి సినిమా *ఎంగ వూర్ కండగి*. తెలుగులో గులాబీ, నిన్నే పెళ్ళాడతా, హిందీలో సర్కార్ లాంటి సినిమాల్లో మంచి గుర్తింపు సాధించాడు.

## నటించిన చిత్రాలు
### తెలుగు

# త్రిముఖ (2026)
# పాంచ్ మినార్ (2025)
# ఎర్రచీర - ది బిగినింగ్ (2024)
# కల్లు కాంపౌండ్ 1995 (2024)
# నేను కీర్తన (2024)
#బ్రహ్మవరం పి.ఎస్. పరిధిలో (2024)
# యాద్గిరి అండ్ సన్స్ (2023)
# పరారీ (2023)
# దేశం కోసం భగత్ సింగ్ (2023)
# మా నాన్న నక్సలైట్ (2022)
#*[[జెట్టి (సినిమా)|జెట్టి]]* (2022)
#నా వెంట పడుతున్న చిన్నాడెవడమ్మా
#ఫోకస్ (2022)
# వర్జిన్ స్టోరి (2022)
# డిస్కో రాజా (2020)
# సకల కళా వల్లభుడు (2019)
#పండుగాడి ఫొటో స్టూడియో (2019)
# మత్తు వదలరా (2019)
# విశ్వామిత్ర (2019)
# జూలియట్ లవర్ ఆఫ్ ఇడియట్ (2018)
# సత్య గ్యాంగ్ (2018)
# కారులో షికారుకెళ్తే (2017)
# ఉందా..లేదా..? (2017 తెలుగు సినిమా) (2017)
# గల్ఫ్ (2017)
# శమంతకమణి (2017)
# లక్ష్మీ బాంబ్ (2017)
#ఓ మై గాడ్ (2016)
# ఎ శ్యామ్ గోపాల్ వర్మ ఫిల్మ్ (2015)
# సుబ్రహ్మణ్యం ఫర్ సేల్ (2015)
# పవర్ (సినిమా) (2014)
# మహంకాళి (2013)
# బన్నీ అండ్ చెర్రీ (2013)
# స్వామిరారా (2013)
# కెవ్వు కేక (2013)
# దేవరాయ (2012)
# నిప్పు (2012)
# వనకన్య వండర్ వీరుడు (2011)
# తెలుగమ్మాయి (2011)
# ఆకాశమే హద్దు (2011)
# గాయం-2 (2010)
# బ్రహ్మలోకం టు యమలోకం వయా భూలోకం (2010)
# రామ రామ కృష్ణ కృష్ణ (2010)
# తిమ్మరాజు (2010)
# బెండు అప్పారావు RMP (2009)
# మిస్టర్ గిరీశం (2009)
# ఆంజనేయులు (2009)
# గోపి గోపిక గోదావరి (2009)
# సలీం (2009)
# ఆదివిష్ణు (2008)
# ఆడవారి మాటలకు అర్థాలే వేరులే (2007)
# అతడెవరు (2007)
# గులాబి
# బుజ్జిగాడు
# నాయకుడు (2005)
# ప్రేమించుకున్నాం పెళ్ళికి రండి (2004)
# ఒక పెళ్ళాం ముద్దు రెండో పెళ్ళాం వద్దు (2004)
# నేనుసైతం (2004)
#ఆంధ్రావాలా (2004)
# నేను పెళ్ళికి రెడీ (2003)
# విలన్ (2003)
# దేవి నాగమ్మ (2002)
# రాఘవ (2002)
# దేశముదురు
# మా ఆయన సుందరయ్య (2001)
# ఇట్లు శ్రావణి సుబ్రమణ్యం (2001)
# అడవిచుక్క (2000)
# సాంబయ్య (1999)
# ఊరేగింపు (1988)

### హిందీ
*ట్రిక్ ... చిత్రీకరణ జరుగుతున్నది
*లాహోర్ (2009) ... కుంజల్ భాస్కర్ రెడ్డి
*రామ్ గోపాల్ వర్మకీ ఆగ్ (2007) ... ధనియ
*యాత్ర (2007)
*దర్వాజా బంద్ రఖో (2006) .. శరత్ శెట్టి
*గల్తియాం - ది మిస్టేక్ (2006)
*సర్కార్—స్వామీ వీరేంద్ర (2005)
*ది అండర్ వరల్డ్ బాద్షా (2005)
*అబ్ తక్ ఛప్పన్ (2004)- కమీషనర్ ఎం.ఐ. సుచెక్
*సత్య (1998)- జగ్గా

## మూలాలు

వర్గం:తెలుగు సినిమా నటులు
వర్గం:తెలుగు సినిమా ప్రతినాయకులు
వర్గం:తెలుగు సినిమా హాస్యనటులు
సియారామ్స్

సియారాం సిల్క్ మిల్స్, బ్లెండెడ్ నూలుని ఉత్పత్తి చేసే భారతీయ సంస్థలలో ఒకటి. ఇది తారాపూర్, దమన్, ముంబయిలు కేంద్రాలుగా పనిచేస్తుంది.

స్వంతంగా స్పిన్నింగ్, డైయింగ్, నేత, ఫినిషింగ్ సౌకర్యాలు కలిగిన సియారాం నెలకు 4 మిలియను మీటర్ల నూలును ఉత్పత్తి చేస్తుంది. యార్న్, ఫ్యాబ్రిక్, హోం టెక్స్ టైల్స్ తో బాటు అపారల్ ని కూడా ఉత్పత్తి చేస్తుంది. పాలియెస్టర్, కాటన్, విస్కోజ్, ఉన్ని, లినెన్ వంటి యార్న్ ను నెలకి 700 మెట్రిక్ టన్నులను ఉత్పత్తి చేస్తుంది.

భారతదేశం పొడువునా సియారాంకి 40,000 రీటెయిల్ విక్రయశాలలు ఉన్నాయి. దీని ప్రత్యేక రీటెయిల్ విక్రయశాలలు సియారాం సంస్థ లోని అన్ని ఉత్పత్తులను విక్రయిస్తాయి. **కం హోం టు సియారాం** ఉపశీర్షిక మూడు దశాబ్దాలలో మిలియన్ల సంఖ్యలో ఉన్న దీని వినియోగదారుల హృదయాలలో చెరగని ముద్ర వేసింది.

## బ్రాండ్లు
* **సియారామ్స్**: సూటింగ్ బ్రాండు
* **సియారామ్స్ ఎమ్ ఎస్ డి** (మండే టు సండే డ్రసింగ్)
* **ఆక్సెంబర్గ్**: రెడీమేడ్ వస్త్రాల బ్రాండు
* **జె. హ్యాంప్ స్టీడ్**: ప్రపంచ వ్యాప్తంగా గుర్తింపబడ్డ ఒక సూటింగ్ బ్రాండు
* **మిస్ట్ ఎయిర్**: మరొక సూటింగ్ బ్రాండు
* **ఫెదర్స్**: ఉన్ని, పట్టు, నూలు వస్త్రాలని రూపొందించే సంస్థ
* **లిటిల్ ఛాంప్**: పిల్లలకు స్కూలు యూనిఫారాలు రూపొందించే బ్రాండు

దస్త్రం:Siyarams MSD logo.JPG
దస్త్రం:Siyarams Oxemberg Logo.JPG
దస్త్రం:Siyarams JHampstead Logo.JPG

## హైదరాబాదులో ఆక్సెంబర్గ్ ఎక్స్క్లూజివ్ షో రూములు
#### సికిందరాబాదు
షాపు నెం. 8, 9
మొదటి అంతస్తు
స్వప్నలోక్-సూర్యకిరణ్ కాంప్లెక్సు
ఎస్ డి రోడ్
#### నారాయణగూడ
ఎఫ్ 2, అమిత్ ప్లాజా
నారాయణగూడ
## హైదరాబాదులో జె. హ్యాంప్ స్టీడ్ లభించే చోటు
హైదరాబాద్ సెంట్రల్

## నిర్వహణాధికారులు

1. ధారాప్రసాద్ ఆర్. పొద్దార్ - ఛెయిర్మన్
2. రమేష్ డి. పొద్దార్ - వైస్ ఛెయిర్మన్ ‍‍‍, మేనేజింగ్ డైరెక్టర్
3. బ్రిజ్ మోహన్ ఎల్. శారద
4. ప్రొఫెసర్ మంగేష్ డి. తెల్లి
5. కేతన్ పి. గుప్తా
6. శైలేష్ ఎస్. వైద్య
7. ఆశోక్ ఎన్. గరోడియా
8. అరవింద్ ఎం. పొద్దార్
9. పవన్ డి. పొద్దార్ - జాయింట్ మేనేజింగ్ డైరెక్టర్
10. శ్రీ కిషన్ డి. పొద్దార్ - ఎగ్జిక్యూటివ్ డైరెక్టర్
11. విజయలక్ష్మి ఎ. పొద్దార్ - ఎగ్జిక్యూటివ్ డైరెక్టర్
12. అశోక్ ఎమ్. జలాన్ - హోల్ టైమ్ డైరెక్టర్
13. విలియం వి. ఫెర్నాండెజ్ - కంపెనీ సెక్రెటరీ
## ఇవి కూడా చూడండి
*అరవింద్ మిల్స్
* ఫూల్ చంద్ ఎక్స్ పోర్ట్స్ లిమిటెడ్

## లింకులు
సియారాం.కామ్

వర్గం:వ్యాపార సంస్థలు
అరవింద్ మిల్స్

**అరవింద్ మిల్స్** ప్రాథమికంగా ఒక భారతీయ వస్త్ర వ్యాపార సంస్థ. దీనికి టెలికాం, ఇంజినీరింగ్ విభాగాలు కూడా ఉన్నాయి.

## చరిత్ర
1930 లో కలిగిన ఆర్థిక మాంద్యం వలన ప్రపంచంలోని చాలా సంస్థలు మూతపడ్డాయి. ముఖ్యంగా UK లోనూ, భారతదేశంలోనూ వస్త్ర పరిశ్రమలు ఈ మాంద్యానికి బాగా ప్రభావితం అయ్యాయి. సరిగ్గా అదే సమయంలో మహాత్మాగాంధీ స్వదేశీ నినాదంతో భారతీయులు ఇంగ్లాండు నుండి దిగుమతి అయిన వస్త్రాలను బహిష్కరించారు.

ఇటువంటి సమయంలో భారతదేశంలోనే తయారయ్యే వస్త్రాల అమ్మకానికి మంచి అవకాశం ఉందని గ్రహించారు **లాల్ భాయి కుటుంబం**. కస్తూర్ భాయి, నరోత్తం భాయి, చిమన్ భాయిలు ఒక మిల్లును నెలకొల్పారు. యంత్రపరికరాలను ఇంగ్లాండు నుండి తెప్పించుకొని **అరవింద్ లిమిటెడ్** ను స్థాపించారు.

1931 లో రూ. 25,25,000 ($ 55,000) పెట్టుబడితో ప్రారంభించ బడింది. 1934 నాటికి 45.76 లక్షల అమ్మకాలతో 2.82 లక్షల లాభాలను గడించింది. విద్యుచ్ఛక్తి లేమి వలన 80 లలో చేనేత పరిశ్రమ కుంటు పడినా, అరవింద్ మిల్స్ ఆ సమయంలో కూడా అత్యధిక లాభాలను గడించింది. స్వదేశంలోనే కాకుండా విదేశాలపై కూడా దృష్టి సారించిన అరవింద్ మిల్స్ నూలు దుస్తులపై పెరుగుతున్న గిరాకీతో 1987-88 లో డెనింను ఉత్పత్తి చేయటం మొదలుపెట్టినది. ఇదే సంవత్సరంలో అంతర్జాతీయ షర్టుల సంస్థ **ఆరో** ని భారతదేశంలో నెలకొల్పినది. 1991 నాటికి అరవింద్ మిల్స్ సంవత్సరానికి 1600 మిలియన్ మీటర్ల ఉత్పత్తికి చేరుకొంది. ప్రపంచంలో డెనిం ఉత్పత్తి చేసే సంస్థలలో ఇది మూడవ స్థానం. ఎస్ ఏ పీని వాడుకొన్న మొట్టమొదటి (1997-98 లోనే) భారతీయ సంస్థ అరవింద్ మిల్స్. 2008 లో **[[మెగామార్ట్]]** వస్త్ర వికయశాలల హారాన్ని నెలకొల్పినది.
 
2011 లో **ద అరవింద్ స్టోర్** పరిచయం చేయబడింది. ఈ స్టోర్ లోని *స్టూడియో అరవింద్*లో అరవింద్ మిల్స్ చే నేయబడ్డ వస్త్రాలను ఇదే సంస్థ చే ఎన్నుకోబడ్డ దర్జీల వద్ద బట్టలను అక్కడే కుట్టించుకొనవచ్చును. *అరవింద్ డిజైన్ ల్యాబ్స్ (ఏ డీ ఎల్)* రూపొందించిన జీన్స్ ప్యాంట్లను వినియోగదారుడి కొలతల ప్రకారం కుట్టించుకొనవచ్చును. *ఏ డీ ఎల్* రూపొందించిన బటన్, రివెట్లు, జిప్ ల శ్రేణుల నుండి వినియోగదారుడు నచ్చినవి ఎంపిక చేసుకొనవచ్చును. ఇంతే కాక, ఇక్కడ ఆరో, ఫ్లయింగ్ మషీన్, యూ.ఎస్.పీ.ఏ బ్రాండుల రెడీమేడ్ వస్త్రాలు కూడా అందుబాటులో ఉంటాయి.

## బ్రాండులు
### స్వంత బ్రాండులు
* ఎక్స్ క్యాలిబర్
* ఫ్లయింగ్ మషీన్
* రఫ్ అండ్ టఫ్
* న్యూ పోర్ట్ యూనివర్సిటీ

### లైసెన్స్డ్ బ్రాండులు
* గాంట్, యు. ఎస్. ఏ, 1949
* యూ.ఎస్.పీ.ఏ
* సాన్సాబెల్ట్
* ఐజోడ్
* పియర్ కార్డిన్ ప్యారిస్
* ఆరో
* ద చెరోకీ గ్రూప్
### జాయింట్ వెంచర్ బ్రాండులు
* టామీ హిల్ఫిగర్
* నాటికా
* లీ
* వ్రాంగ్లర్ జీన్స్
* వ్రాంగ్లర్ హీరో
* రైడర్స్

## అంతర్గత లంకెలు
* ఫ్లయింగ్ మషీన్
* లీ
* మెగామార్ట్
* వ్రాంగ్లర్ జీన్స్
* ద చెరోకీ గ్రూప్

## బాహ్య లంకెలు
*అరవింద్ మిల్స్.కామ్
*మెగామార్ట్ స్టోర్స్.కామ్
*ఫ్లయింగ్ మషీన్ జీన్స్ వెబ్ సైటు
*గాంట్.కామ్
*యూ ఎస్ పీ ఏ వెబ్ సైటు
*సాన్సా బెల్ట్ వెబ్ సైటు
*ఐజోడ్
*పియర్ కార్డిన్ వెబ్ సైటు
*ఆరోలైఫ్.కామ్ 
*ద చెరోకీ గ్రూప్.కామ్
*వ్రాంగ్లర్.ఇన్
*నాటికా.కామ్
*టామీ.కామ్ 
*వ్రాంగ్లర్ హీరో.వ్రాంగ్లర్.కామ్
*రైడర్స్ బై లీ.కామ్ 

## ఇవి కూడా చూడండి
* ఫూల్ చంద్ ఎక్స్ పోర్ట్స్ లిమిటెడ్

వర్గం:వ్యాపార సంస్థలు
క్షౌరశాల

**క్షౌరశాల** స్త్రీ పురుషుల అందాలకు మెరుగులు దిద్దే ఒక ప్రదేశము. వీటిని *సౌందర్య శాల* లని కూడా పిలుస్తారు. ఇవి స్త్రీ పురుషులకు విడి విడి గానూ లేదా కలసి కూడా ఉంటాయి. పల్లెలలో వీటిని **మంగలి అంగడి** అని వ్యవహరిస్తారు.బ్యూటీ **సెలూన్** లేదా **బ్యూటీ పార్లర్** అనేది పురుషులు స్త్రీలకు కాస్మెటిక్ ట్రీట్‌మెంట్‌లతో వ్యవహరించే కేంద్రం .  బ్యూటీ సెలూన్, బ్యూటీ పార్లర్ మధ్య వ్యత్యాసం ఉంది. బ్యూటీ సెలూన్ అనేది ఒక ప్రైవేట్ లొకేషన్‌లో బాగా అభివృద్ధి చెందిన కేంద్రం, సాధారణంగా బ్యూటీ పార్లర్‌లో ఉండే దానికంటే ఎక్కువ ఫీచర్లు ఉంటాయి. బ్యూటీ పార్లర్ నిర్దిష్ట చికిత్స లేదా స్టైలింగ్ వంటి అందం లక్షణాలపై దృష్టి పెడుతుంది పురుషులు, మహిళలు లేదా ఇద్దరికీ. అలాగే, బ్యూటీ పార్లర్ అనేది ఒక చిన్న కమ్యూనిటీ స్నేహపూర్వక ప్రదేశం, ఇది యజమాని ఇంటి వద్ద ఉంటుంది. కొన్ని సందర్భాల్లో యజమాని నిర్వాహకుడు కూడా, బహుశా ఇతర సిబ్బందిని కలిగి ఉండని ఏకైక కార్మికుడు. ఈ రకమైన వ్యాపారం ఇతర వైవిధ్యాలు చూస్తే క్షౌరశాలలు, స్పాలు ఉంటాయి . బ్యూటీ సెలూన్, క్షౌరశాల మధ్య వ్యత్యాసం ఉంది, అనేక చిన్న వ్యాపారాలు రెండు రకాల చికిత్సలను అందిస్తున్నప్పటికీ; బ్యూటీ సెలూన్లు చర్మ ఆరోగ్యం, ముఖ సౌందర్యం, పాదాల సంరక్షణ, నెయిల్ మానిక్యూర్లు, అరోమాథెరపీ - ధ్యానం, ఆక్సిజన్ థెరపీ, మట్టి స్నానాలు, అనేక ఇతర సేవలకు సంబంధించిన విస్తృత సేవలను అందిస్తాయి.

## చరిత్ర
ప్రాచీన కాలము నుండి మానవుడు వ్యర్థాలైన జుట్టు, గోళ్ళు తొలగించడానికి వివిధ పద్ధతులను ఆశ్రయించేవాడు. కాలక్రమేణా ఈ సేవలను ఒక ప్రత్యేక వర్గ ప్రజలు అందించసాగారు. వీరిని వ్యవహారములో **[[మంగలి|నాయీ బ్రాహ్మణులు]]** లేదా **[[మంగలి|మంగలివారు]]** గా పిలిచేవారు. నేడు ఈ వర్గము వారే కాక ఇతర వర్గాలు కూడా ఈ వృత్తిని ఆచరిస్తున్నారు. ఈ సేవలను శాస్త్రీయంగా నేర్పించడానికి వివిధ సంస్థలు కూడా వెలిశాయి.
## క్షౌరశాల లో లభించే సేవలు
క్షౌరశాలలో స్త్రీలు, పురుషులు, పిల్లలకు వివిధ రకాల సేవలు లభిస్తాయి.

### పురుషులు
*జుట్టు కత్తిరింపు
*గడ్డము గొరుగుట
*ముఖ మర్ధన
*తైలమర్ధనము
*గోళ్ళు కత్తిరింపు

### స్త్రీలు
*జుట్టు కత్తిరింపు
*ముఖ మర్ధన
*తైలమర్ధనము
*గోళ్ళు కత్తిరింపు
*ఇతర సౌందర్య సేవలు
## ఇవి కూడా చూడండి
*మంగలి
## బయటి లింకులు
*కొత్త క్షౌరశాల ఎలా ప్రారంభించాలి?
*మీ దగ్గరలోని క్షౌరశాలని కనుగొనండి

వర్గం:వృత్తులు
తొట్టెంపూడి గోపీచంద్

**గోపీచంద్** ప్రముఖ తెలుగు నటుడు, సుప్రసిద్ద తెలుగు చలన చిత్ర దర్శకుడు టి. కృష్ణ కుమారుడు. ఇతను తొలివలపు చిత్రముతో తన నట ప్రస్థానమును ప్రారంభించి తరువాత జయం,నిజం, వర్షం వంటి విజయ వంతమైన చిత్రాలలో ప్రతినాయక పాత్రలను పోషించాడు. తర్వాత మళ్ళీ కథానాయకుడిగా నిలదొక్కుకున్నాడు. రణం, యజ్ఞం, శౌర్యం, శంఖం, లక్ష్యం, లౌక్యం అతను కథానాయకుడిగా నటించిన కొన్ని సినిమాలు.

## బాల్యం, విద్యాభ్యాసం
గోపీచంద్ ప్రకాశం జిల్లా, టంగుటూరు దగ్గర్లో ఉన్న కాకుటూరువారి పాలెంలో జన్మించాడు. ఇతని బాల్యమంతా ఒంగోలు, హైదరాబాదు లలో గడిచింది. గోపీచంద్ తాతయ్య పొగాకు వ్యాపారం చేసేవాడు. తండ్రి టి. కృష్ణ కూడా తండ్రి వ్యాపారాన్ని కొనసాగిస్తూ పొగాకు ఎగుమతి వ్యాపారం చేసేవాడు. తర్వాత సినిమాలపై ఆసక్తితో మద్రాసు వెళ్ళాడు. పిల్లలను చదివించడానికి చెన్నైలో ఆయనకు నచ్చిన పాఠశాల దొరక్కపోవడంతో చెన్నై నుంచి ప్రిన్సిపల్ ను రప్పించి ఒంగోలులోనే *నిల్ డెస్పరాండం* అనే పాఠశాల ప్రారంభించాడు. నిల్ డెస్పరాండం అంటే ఫ్రెంచి భాషలో నిరాశ పడద్దు అని అర్థం. ఈ పాఠశాల ఇప్పటికీ ఒంగోలులో టి. కృష్ణ స్నేహితులు నిర్వహిస్తున్నారు. గోపీచంద్ ఈ పాఠశాలలో చదువుకున్నాడు. గోపీచంద్ మూడో తరగతి పూర్తి చేసుకున్న తర్వాత కృష్ణ నేటి భారతం సినిమా తీశాడు. తర్వాత పిల్లలని చెన్నై తీసుకువెళ్ళి రామకృష్ణ మిషన్ పాఠశాలలో చేర్పించాడు. తర్వాత రష్యాలో ఇంజనీరింగ్ విద్యను అభ్యసించాడు. రష్యాలో ఉండగా మరో నటుడు మాదాల రంగారావు పిల్లలు రష్యాలో వ్యాపారం చేసేవాళ్ళు. వాళ్ళ దగ్గర పార్ట్ టైం ఉద్యోగం చేస్తూ డబ్బులు సంపాదించుకునేవాడు.

నటుడు శ్రీకాంత్ సోదరి కూతురు రేష్మా ను వివాహం చేసుకున్నాడు. వీరికి ఇద్దరు కొడుకులు విరాట్ కృష్ణ, వియాన్ ఉన్నారు.

## సినిమా రంగం
గోపీచంద్ చదువు పూర్తవగానే వ్యాపారం చేసుకోవాలనుకున్నాడు. అంతకు మునుపే అన్నయ్య ప్రేమ్ చంద్ దర్శకుడు కావాలనే ఉద్దేశ్యంతో సినిమా రంగంలోకి అడుగు పెట్టాడు. కానీ కొద్దికాలానికే ఒక ప్రమాదంలో మరణించాడు. తండ్రి వారసత్వాన్ని కుటుంబంలో ఎవరో ఒకరు కొనసాగిస్తే బాగుంటుందని గోపీచంద్ సినిమా రంగంలోకి రావాలని నిర్ణయించుకున్నాడు. తండ్రి స్నేహితులైన నాగేశ్వరరావు, తిరుపతిరావు, హనుమంతరావు కలిసి గోపీచంద్ కథానాయకుడిగా ముత్యాల సుబ్బయ్య దర్శకత్వంలో తొలివలపు అనే చిత్రం తీశారు.

## నటించిన చిత్రాలు

## మూలాలు

## బయటి లింకులు
*

వర్గం:1975 జననాలు
వర్గం:తెలుగు సినిమా నటులు
వర్గం:తెలుగు సినిమా ప్రతినాయకులు
వర్గం:జీవిస్తున్న ప్రజలు
వర్గం:సినీ వారసత్వం గల తెలుగు సినిమా వ్యక్తులు
ప్రియమణి

**ప్రియమణి** ప్రముఖ దక్షిణాది నటి. పరుత్తివీరన్ లోని నటనకు 2006 లో జాతీయ ఉత్తమ నటి పురస్కారమును పొందింది.తెలుగు, తమిళ, కన్నడ, మళయాళ భాషలలో దాదాపు 20  చిత్రాలలో నటించింది. రావణ్ చిత్రం ద్వారా హిందీ చిత్రసీమ లోకి అడుగు పెట్టింది. ఎవరే అతగాడు ప్రియమణికి మొదటి సినిమా.

## నేపధ్యము
ప్రియమణి జూన్ 4న 1994కేరళలోని పాలక్కడ్‌లో జన్మించింది. తండ్రి వసుదేవ మణి అయ్యర్. తల్లి లతా మణి అయ్యర్. ఆమె అసలు పేరు ప్రియ వసుదేవ మణి అయ్యర్. దాన్నే పొట్టిగా ప్రియమణి అని స్క్రీన్ నేమ్ పెట్టుకుంది.

## నటజీవితము
*బీఏ చేసిన ప్రియమణి సినిమాలపై ఆసక్తితో ఈ రంగంలో అడుగుపెట్టింది. 
*తెలుగులో మొదట 2003లో 'ఎవరే అతగాడు?' సినిమాతో తెరంగేట్రం చేసినా.. ప్రేక్షకులకు చేరువ కాలేకపోయింది. తర్వాత తమిళంవైపు కొన్నాళ్లు దృష్టి పెట్టి మళ్లీ 'పెళ్ళైనకొత్తలో..' అంటూ హీరో జగపతి బాబుతో జతకట్టింది. ఈ సినిమాతో ప్రియమణి సుడి తిరిగిపోయింది. ఒకేసారి తెలుగులో మూడు అవకాశాలు వచ్చి చేరాయి.
* ఆ తర్వాత 'యమదొంగ'లో జూనియర్ ఎన్టీఆర్ సరసన నటించి తెలుగు ప్రేక్షకుల మనస్సులో మంచి స్థానాన్ని సంపాదించుకుంది. అప్పటి వరకూ తెలుగింటి అమ్మాయిలా సంస్కారవంతంగా ఉన్న ప్రియ ద్రోణాతో గ్లామర్ డాల్ అవతారమెత్తింది.
* అలా నటిగా బాగా బిజీ అయ్యింది. అప్పట్నుంచి మిత్రుడు, ప్రవరాఖ్యుడు, శంభో శివ శంభో, సాధ్యం, గోలీమార్, రగడ, రాజ్, రక్తచరిత్ర.. ఇలా చాలా చిత్రాల్లో నటించి మంచి ప్రశంసలు పొందింది.
* కేవలం హీరోల సరసన హీరోయిన్ క్యారెక్టర్లే కాకుండా హీరోయిన్ ఓరియెంటెడ్ సినిమాలవైపు దృష్టి సారించింది. ఒక రకంగా చెప్తే ప్రయోగాలు చేసిందనే చెప్పాలి. అలా వచ్చినవే క్షేత్రం, చారులత, చండి.
* ఈ రెండు సినిమాల్లోనూ చక్కటి నటనా చాతుర్యాన్ని ప్రదర్శించింది. విమర్శకులు సైతం వహ్వా అనేలా చేసింది. అందుకు ఉదాహరణ చారులతకు వచ్చిన అవార్డులే.
* తెలుగు చిత్రాలతో పాటు మలయాళం, కన్నడ చిత్రాల్లో కూడా నటిస్తోంది. అటు తమిళంలో కూడా మేటి హీరోయిన్స్‌లో ఒకరిగా స్థానాన్ని సంపాదించుకుంది.
* ప్రియకి నార్త్ ఇండియన్ వంటకాలంటే చాలా ఇష్టం. ముఖ్యంగా రవ్వదోశ. తీరిక సమయంలో సంగీతం వినడం, నృత్యం చేయడం ఈమె హాబీలు! ఇంకా చాక్లెట్స్, ఐస్‌క్రీమ్స్, కుక్కపిల్లలు, పిల్లి పిల్లలంటే ఈ కేరళ కుట్టికి చాలా ఇష్టం.
* కేవలం హీరోయిన్‌గానే కాకుండా రగడ సినిమాలో గెస్ట్ అప్పియరెన్స్ కూడా ఇచ్చింది. కలెక్షన్ల వర్షంతో రికార్డులు సృష్టించిన చెన్నై ఎక్స్‌ప్రెస్ సినిమాలో కూడా గెస్ట్‌గా ఒక పాటలో ఓ వెలుగు వెలిగింది.మలయాళంలో ఓ డ్యాన్స్ షోకి న్యాయనిర్ణేతగా కూడా వ్యవహరించింది.

## సినిమాలు

సిరివెన్నెల (2021)

## టెలివిజన్

## హోస్ట్

## లఘు చిత్రాలు

## అవార్డులు,  నామినేషన్లు
## బయటి లింకులు

* 

## మూలాలు

వర్గం:1984 జననాలు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు
వర్గం:భారత జాతీయ చలనచిత్ర పురస్కార విజేతలు
వర్గం:కళైమామణి పురస్కార గ్రహీతలు
టి. కృష్ణ

**తొట్టెంపూడి కృష్ణ** (1950 మే 08 - 1987 అక్టోబరు 21) తెలుగు చలనచిత్ర దర్శకుడు. ఈయన చలన చిత్ర పరిశ్రమలో **టి.కృష్ణ** గా ప్రసిద్దుడు.

## విశేషాలు
ఈయన 1950లో ప్రకాశం జిల్లా కాకుటూరి వారి పాలెంలో జన్మించాడు. ఇతని తండ్రి మంచి పండితుడు. ఉభయభాషా ప్రవీణుడు. కృష్ణ తన మేనమామ మాజీ మంత్రి టి.హయగ్రీవాచారి ప్రోద్బలంతో నాటకాలలో ప్రవేశించి మంచి నటుడిగా పేరు తెచ్చుకున్నాడు.  సినిమాలలో పనిచేయాలనే బలమైన కోరికతో ప్రజానాట్యమండలి లో సభ్యుడు గా చేరి అనేక నాటకాలలో నటించారు. 1984లో ఆర్.నారాయణ మూర్తి గారి దర్శకత్వంలో వచ్చిన అర్థరాత్రిస్వతంత్రం సినిమా లో నటించారు. వంగపండు ప్రసాదరావు గారు వ్రాసిన ఏం పిల్లడో ఎల్ద మొస్తవా పాటలో నటించారు టి.కృష్ణ గారు.  ఆతరువాత  ఉషాకిరణ్ మూవీస్ వారి ప్రతిఘటన చిత్రానికి కథ,మాటలు, అందించడంతో పాటు దర్శకత్వం వహించి సంచలన విజయాన్ని అందుకున్నారు. దర్శకత్వం వహించినవి ఏడు చిత్రాలే అయినప్పటికీ సామాజిక సృహ కలిగిన అద్భుత చిత్రాలు.   ..  ఈయన ప్రతిఘటన, రేపటి పౌరులు, నేటి భారతం వంటి విజయవంతమైన విప్లవాత్మక చిత్రాలకు దర్శకత్వం వహించాడు. ఈ తరం పిక్చర్స్ సంస్థని స్థాపించి ఎన్నో విజయవంతమైన చిత్రాలను నిర్మించాడు. ఈయన మలయాళంలో కూడా కొన్ని చిత్రాలకు దర్శకత్వం వహించాడు. ప్రముఖ తెలుగు నటుడు తొట్టెంపూడి గోపీచంద్ ఈయన కుమారుడే. క్యాన్సర్ వ్యాధితో బాధపడుతూ 1987 మే 8న టి. కృష్ణ మరణించాడు.

## సినిమాలు
* నేటి భారతం (1983) (కథ, దర్శకత్వం)
* దేశంలో దొంగలు పడ్డారు (1985) (కథ, దర్శకత్వం)
* దేవాలయం (సినిమా) (1985) (కథ, కథనం, దర్శకత్వం)
* వందేమాతరం (1985 సినిమా) (1985) (కథ, కథనం, దర్శకత్వం)
* ప్రతిఘటన (1985) (కథ, కథనం, దర్శకత్వం)
* పకరాతిను పకరం (1986) (దర్శకత్వం) [మలయాళం]
* ప్రతిఘట్ (1987) (కథ, కథనం)
* రేపటి పౌరులు (1986) (రచన, దర్శకత్వం)
* అందరికంటే మొనగాడు (1985)

## మూలాలు

## బయటి లింకులు
*

వర్గం:1987 మరణాలు
వర్గం:తెలుగు సినిమా ఎడిటర్లు
వర్గం:తెలుగు సినిమా దర్శకులు
వర్గం:1927 జననాలు
వర్గం:నంది ఉత్తమ స్క్రీన్‌ప్లే రచయితలు
వర్గం:వరంగల్లు గ్రామీణ జిల్లా సినిమా దర్శకులు
వర్గం:క్యాన్సర్ వ్యాధి మరణాలు
గండపెండేరం

**గండపెండేరం** అంటే ఏదైనా రంగంలో అత్యద్భుత ప్రతిభ కనబరిచిన వారికి ఇచ్చే తిరుగులేని బహుమతి. రాజుల కాలంలో రాజు సభలో అందరి సమక్షంలో విద్వాంసుల మధ్య వాదోపవాదాలు జరిగేవి. వాటిలో నెగ్గిన వారికి బంగారు కంకణం చేయించేవారు. దాన్నీ గండపెండేరం అంటారు.
## రాయలవారి కాలంలో
శ్రీకృష్ణ దేవరాయల ఆస్థానంలోని అష్టదిగ్గజ కవులలో మొదటివాడు, ’ఆంధ్రకవితాపితామహుడు’ బిరుదాంకితుడు అల్లసాని పెద్దన రాయలవారికి అత్యంత ప్రీతిపాత్రుడు, రాయలువారి ఏనుగులు అధిరోహించేందుకు సమ్మతి గల ఏకైక కవి గా, రాయలువారు పెద్దనకి స్వయంగా తులాభారం చేసినట్టుగా, సంస్కృతాంధ్ర కవిత్వం ఎలా ఉండాలి అని ఒక ఉత్పలమాల చెప్పి రాయల చేత సన్మానం గండపెండేరం తొడిగించుకున్నవాడు.

## జాషువాకు గండపెండేరం
వెంకటశాస్త్రిపై జాషువా రాసిన తొమ్మిది పద్యాలతో ఒకదానిని వారణాసి రామకృష్ణ వినిపిం చారు. వెంకటశాస్త్రి స్వయంగా జాషువాకు గండపెండేరం తొడిగించారని శివరామకృష్ణ తెలిపారు.
## డా.గంగాధరన్ కు
తనకు గుండె శస్త్రచికిత్స చేసి ప్రాణదానం చేసిన వైద్యునికి పద్మవిభూషన్ నటసామ్రాట్ అక్కినేని నాగేశ్వరరావు బంగారు గండపెండేరం తొడిగి సత్కారం చేసుకున్నారు.

## మూలాలు

వర్గం:బహుమతులు
వర్గం:వస్తువులు
బిపిఒ

**బిపిఒ** పూర్తి పేరు బిజినెస్ ప్రాసెస్ ఔట్సోర్సింగ్ (BPO). దీని అర్థం వ్యాపార పద్ధతులను పొరుగు సేవల రూపంలో నిర్వహించడం. ప్రతి సంస్థకి రకరకాల వ్యక్తులు, (ఉద్యోగస్థులు, అమ్నకం దారులు, కొనుగోలు దారులు, మదుపరులు, వాటాదారులు..), ప్రభుత్వము, ఇతర సంస్థలతో సంబంధం వుంటుంది. వీరితో లావాదేవీలు జరపడానికి, స్వంత ఉద్యోగులు నియమించుకోకుండా, పొరుగు సేవల సంస్థలతో ఒప్పందం చేసుకోవడమే బిపిఒ. చాలా లావాదేవీలు ముఖాముఖిగా కాక, ఫోను ద్వారా చేయవచ్చు, అందుకనే వీటిని కాల్ సెంటర్లు అనికూడా అంటారు. ఇవి ఐటి ఆధారంగా పనిచేస్తాయి కాబట్టి ఐటిఇఎస్ అని కూడా అంటారు.

## ఉద్యోగాల పరిమాణం
2008 లో ప్రకటించిన నాస్కామ్ -ఎవరెస్ట్ బిపిఒ స్టడీ : రోడ్ మాప్ 2012 ప్రకారం, బిపిఒ పరిశ్రమ 7,00,000 మంది ఉద్యోగులతో $10.9 బిలియన్లు ఎగుమతుల ఆదాయం కలిగివుంది. $26–29 బిలియన్లు మొత్తము మార్కెట్ 35% పెరుగుతున్నది. ప్రధానంగా కొనుగోలుదారు సంపర్కం, సహాయం, ఆర్థిక, గణాంక సేవలు, తక్కువ స్థాయిలో మానవ వనరులు, కొనుగోలు సేవలు, జ్ఞాన సేవలు, ఇవన్నీకలిస్తే భాగం 70 శాతంగా ఉంది. 25 దేశాల్లోని 75 నగరాల నుండి భారత బిపిఒ సంస్థలు పనిచేస్తున్నాయి. భారతదేశంలో 30 నగరాలలో (రెండవ, మూడవ నగరాలు కూడా) సంస్థలు పనిచేస్తున్నాయి. ఆంధ్ర ప్రదేశ్ లో 2008-09 లో రు. 32,509 కోట్ల ఐటి ఎగుమతులలో, 55శాతం ఐటి సేవలు, 20 శాతం బిపిఒ,25శాతం, ఎంటర్ప్రైజ్ అప్లికేషన్స్, ఇతరాలుగా ఉన్నాయి.
## ఉద్యోగ రకాలు
ఇవి రెండు రకాలు.
;జాతీయ (డొమెస్టిక్) కాల్ సెంటర్లు: ఇవి దేశంలోని వారికి సేవలందిస్తాయి. 
; అంతర్జాతీయ కాల్ సెంటర్లు: ఇవి విదేశాలలోని వారికి సేవలందిస్తాయి.

## ప్రారంభ స్థాయిలో నియామక పద్దతి
ఇంటర్ లేదా, ఎదైనా డిగ్రీ, వుండి, ఇంగ్లీషు, ఇతర భాషల ఉచ్ఛారణ, వాక్చాతుర్యం వున్నవారు ఈ రంగంలో ఉపాధి పొందటానికి అర్హులు. ప్రారంభ జీతం 6000. (2009 లో)
45 లేక 90 రోజుల శిక్షణతో ఉద్యోగం సంపాదించవచ్చు. ఈ శిక్షణలో ప్రధానంగా వాక్చాతుర్యం, కాల్ సెంటర్ సాంకేతికాలు, ఉచ్ఛారణ తటస్థీకరణ, వ్యక్తిత్వ నైపుణ్యాలు అంశాలు వుంటాయి.

## ఉపాధికి శిక్షణ, తోడ్పాటు
ఉద్యోగ కల్పన, మార్కెటింగ్ మిషన్ ( EGGM)  గ్రామీణ ప్రాంతాలలోని స్వయం సహాయ బృందాల కుటుంబాలలోని యువతకి, ప్రైవేటు భాగస్వాములతో శిక్షణ ఏర్పాటు చేసి, బిపిఒ, రిటైల్ రంగంలో ఉపాధికి తోడ్పడుతున్నది. 2005-2008 లో 15000 మందికి శిక్షణ ఇవ్వగా వారిలో 80 శాతం మంది ఉపాధి పొందారు.

## వనరులు

వర్గం:ఇన్ఫర్మేషన్ టెక్నాలజి
వర్గం:ఉపాధి
ఇన్‌ఫర్మేషన్ టక్నాలజీ

**ఐటి** పూర్తి పేరు ఇన్ఫొర్మేషన్ టెక్నాలజీ (Information Technology) . దీనిని ఐసిటి ( Information and Communication Technology) అని కూడా పిలుస్తారు. ఈ రంగంలోని పొరుగు సేవలలో భారతదేశం, ప్రపంచంలో పేరుగాంచింది. ఇది మొదట సాఫ్ట్వేర్ సేవలతో, ఎగుమతి ప్రధానంగా ప్రారంభమైనా, తరువాత దీని ఆధారంగా కల బిపిఒ రంగంతో అనేక వ్యాపార రంగాలలోకి , జాతీయ/స్థానిక వ్యాపారాలలోకి విస్తరించింది. ఉద్యోగాల కల్పనలో ఈ రంగం ప్రధాన పాత్ర వహిస్తున్నది.

## అంధ్రప్రదేశ్ లో ఐటి
సాఫ్ట్వేర్ టెక్నాలజీ పార్క్స్ ఆఫ్ ఇండియా, హైద్రాబాద్ వారి గణాంకాల ప్రకారంఆంధ్ర ప్రదేశ్ లో ఐటి పరిశ్రమ ఈ క్రింది విధంగా ఉంది.

2008-09 లో రు. 32, 509 కోట్ల ఎగుమతులతో, 24.5% వృద్ధి సాధించింది. జాతీయ స్థాయిలో పెరుగుదల 20.65 శాతంగా ఉంది. జాతీయ ఐటి ఎగుమతులలో రాష్ట్రం వాటా 15 %. 55శాతం ఐటి సేవలు, 20 శాతం బిపిఒ, 25శాతం, ఎంటర్ప్రైజ్ అప్లికేషన్స్ , ఇతరాలుగా ఉన్నాయి.
రాష్ట్రం మొత్తం ఎగుమతులలో 52.09% ఐటి రంగానికి చెందినవి. ఇన్ఫోసిస్, మైక్రోసాఫ్ట్, టిసిఎస్, విప్రో, జెన్పాక్ట్, ఒరాకిల్, డెల్, యుబిఎస్, సీమెన్స్. సొనాటా, పాట్నీ, యూనిసిస్, కన్వర్జిస్, గూగుల్ ప్రముఖ సంస్ధలు హైద్రాబాద్లో, తమ కార్యకలాపాలను విస్తరించాయి. 2, 51, 786 మంది ప్రత్యక్ష ఉద్యోగులతో దేశంలో ఐటి-బిపిఒ ఉద్యోగులలో రాష్ట్రం వాటా 11.44శాతం. అనుబంధ పరిశ్రమ (లేక పరోక్షంగా) ఉద్యోగులు 7, 92, 000తో, మొత్తం 9, 06, 430 మంది ఉపాధి పొందుతున్నారు.ఐటి పరిశ్రమ హైద్రాబాద్, విశాఖపట్నం, తిరుపతి, కాకినాడ, వరంగల్ లలో ప్రధానంగా ఉంది.

## ప్రారంభ దశలోఉద్యోగాల నియామకం
ఐటిలో పెద్దసంస్థలు ప్రముఖ వృత్తి విద్య కాలేజీ ప్రాంగణాలలో చివరి సంవత్సర విద్యార్థులకు ప్రవేశ పరీక్ష, ఇంటర్వ్యూలను నిర్వహించి, ఉద్యోగులను ఎంపిక చేస్తారు. ఎక్కువ మార్కులు సాధించిన వారికిఅవకాశాలు ఎక్కువ. ఆ తరువాత స్థాయిలో సిడాక్ డిప్లొమా లాంటి కోర్సులు చదివినవారినికూడా కాంపస్ ఇంటర్వ్యూల ద్వారా ఎంపిక చేస్తారు. ఆ పై, రిఫరల్ ద్వారా, నేరుగా ఆఫీసులో ప్రవేశ పరీక్ష, ఇంటర్వ్యూలను నిర్వహించి, ఉద్యోగులను ఎంపిక చేస్తారు.
;బిపిఒ నియామకాలకు చూడండి: బిపిఒ

## జెకెసి
2004లో జవహర్ విజ్ఞాన కేంద్రాలను (Jawahar knowledge Centre JKC), ప్రముఖ ఇంజనీరింగ్ కళాశాలలో, ఇన్సిట్యూట్ ఆఫ్ ఎలెక్ట్రానిక్ గవర్నెన్స్ (Institute of Electronic Governance)  ద్వారా ప్రారంభించారు.విద్యార్థి పాఠ్యప్రణాళికద్వారా నేర్చుకొనే నైపుణ్యాలకి, ఉద్యోగానికి కావల్సిన నైపుణ్యాలకి వున్న ఖాళీని పూరించటానికి ఇవి ఉ పయోగపడ్తాయి. ఆధునిక కంప్యూటర్ లాబ్, సాఫ్ట్ స్కిల్స్, ప్రాజెక్ట్ మేనేజిమెంట్, కమ్యూనికేషన్ నైపుణ్యాలులో శిక్షణ ఇస్తారు.2004 నుండి 2009 వరకు 2, 01, 320 మంది విద్యార్థులు శిక్షణ పొందారు.
## ఇవీ చూడండి
*సమాచార సాంకేతిక , ప్రసారాలశాఖ (ఆంధ్రప్రదేశ్)

## వనరులు


వర్గం:ఉపాధి
వర్గం:సాంకేతికం
సాలూరి

**సాలూరి** తెలుగువారిలో కొందరి ఇంటిపేరు.

*సాలూరి రాజేశ్వరరావు
*సాలూరి హనుమంత రావు
*సాలూరి కోటి
*సాలూరి వాసురావు
లింగోజిపల్లి

**లింగొజిపల్లి**, మార్కాపురం జిల్లా, కంభం మండలానికి చెందిన రెవెన్యూయేతర గ్రామం.

## గ్రామ భౌగోళికం
ఈ గ్రామం కంభం తర్లుపాడు మీదుగా పోవు మార్కాపురం రహదారిలో వచ్చును.

## దర్శనీయ ప్రదేశాలు/దేవాలయాలు
ఈ గ్రామం లోని గ్రామస్థులు కులాలకు అతీతంగా శ్రీరామ నవమి, మొహరమ్ (పీర్ల) పండుగలు చాల బాగా జరుపుకుంటారు. శ్రీరామ నవమి పండుగ సందర్భంగా సీతా రామ కల్యాణం, హనుమ, గరుడ, రథోత్సవం, వసంతోత్సవం చాల ఘనంగా జరుప బడును. ఈ సందర్భంగా ఎడ్ల పొటీలు, ముగ్గుల పొటీలు, క్రికెట్, పరుగు, రకరకాల పొటీలు జరుపుదురు. ఆ సాయంత్రాలు విద్యుత్ దీపాలతో అలంకరణలు, సంగీత విభావరి, నృత్యాలు వంటి కార్యక్రమాలు ఉండును.

### శ్రీ ఉపదేశరామస్వామివారి ఆలయం
ఈ ఆలయంలో 2017,ఏప్రిల్-8వతేదీ శనివారంనాడు, స్వామివారి రథోత్సవం, విద్యుత్తు కాంతులమధ్య, కన్నులపండువగా నిర్వహించారు. 

## ప్రధాన పంటలు
గ్రామంలో వర్షాధార పంటలు అయిన ప్రత్తి, పొగాకు, కంది, శనగలు, మిరప వంటి పూర్తి వర్షాధార పంటలు పండును.

## ప్రధాన వృత్తులు
ఈ గ్రామంలో ప్రభుత్వ, ప్రైవేటు, మిలిటరీ, పోలీసు, వ్యవసాయదారులు, వ్యాపారులు, తాపీ మేస్త్రీలు గలరు.

## గ్రామ విశేషాలు
ఈ గ్రామంలో ఎక్కువగా కమ్మ, ముస్లిం, కొద్దిగా శెట్టి, బ్రాహ్మణ కులస్తులు నివసిస్తారు. 
## మూలాలు

## వెలుపలి లింకులు
బొర్రగూడెం

**బొర్రగూడెం**, కృష్ణా జిల్లా, మైలవరం మండలానికి చెందిన రెవెన్యూయేతర గ్రామం.

## గ్రామ భౌగోళికం
ఇది కృష్ణా జిల్లా, మైలవరమునకు 5 కి.మి దూరములో విజయవాడ-తిరువూరు మార్గంలో ఉంది.
## గ్రామ పంచాయతీ
ఈ గ్రామం, చండ్రగూడెం గ్రామ పంచాయతీ పరిధిలోని గ్రామం. ఇది చిన్న గ్రామమైనప్పటికి, గ్రామస్థులు వర్షాధారపు పంటలపై జీవిస్తున్నారు.
## దర్శనీయ ప్రదేశాలు/దేవాలయాలు
### శ్రీ లక్ష్మీతిరుపతమ్మ, గోపయ్యస్వామివారల ఆలయం
ఇక్కడ "తిరుపతమ్మ అమ్మవారు" వెలిసిన కారణంగా ఆమె తిరునాళ్ళను ప్రతి సంవత్సరము అతి వైభవంగా జరుపుతారు. పెనుగంచిప్రోలును తలపించే రీతిలో ఈ ఉత్సవాలు జరపడం ఇక్కడి విశేషం.

#### ఉత్సవాల వివరాలు
నూతనముగా నిర్మించిన ఆలయమందు ది 14.02.2011న అమ్మవారి పున: ప్రతిష్ఠ జరిగింది. ఈ ఆలయ నిర్మాణానికి దేవస్థానం నిధులు నుంచి 10 లక్షలు, భక్తుల విరాళాలతో 15 లక్షలతో ఆలయన్ని సుందరవనంగా తీర్చిదిద్దారు. ఆ రోజు, శ్రీగోపయ్య-తిరుపతమ్మ అమ్మవారి కళ్యాణం జరిగింది. వేలాదిగా వచ్చిన భక్తులతో బొర్రగూడెం గ్రామం పులకించిపోయింది. గ్రామంలోని ప్రతి ఇల్లు వారి ఆడపడుచుల రాకతో - మునుపెన్నడూలేని ఆనందాలు వెల్లువెత్తాయి. ఈ కార్యక్రమాలు నాలుగురోజులుపాటు శాస్త్రవిహితంగా జరిగాయి. ఈ ఆలయ ఛైర్మన్, వ్యవస్థాపక ధర్మకర్త శ్రీ చెలికాని ప్రసాద్ బాబు, ఈ.ఓ శ్రీ సాంబశివరావు, ఆలయ కత్రుత్వ మండలి -వచ్చిన భక్తులకు ఎటువంటి ఇబ్బందులు లేకుండా అన్ని సౌకర్యాలు కలుగజేసినారు. నాటి కార్యక్రమానికి వచ్చిన భక్తులందరికి ఊచిత భోజన ఏర్పాట్లు చాలా సమర్ధవంతముగా నిర్వహించారు.
ఆలయ కార్యనిర్వహణాదికారి సాంబశివరావు ఈ దేవాలయన్ని దినాదినాభివృద్ధి చేస్తూ భక్తుల మన్ననలను పొందుతున్నారు. మైలవరం పరిసర ప్రాంతాల్లో 25 లక్షలు వెచ్చించి నిర్మించిన దేవాలయం శ్రీ తిరుపతమ్మ, గోపయ్య వార్ల దేవాలయం ఒక్కటేనని, ఇదంతా అమ్మవారి దయేనని గ్రామస్థులు అంటున్నారు.బొర్రగూడెంలో వేంచేసియున్న "శ్రీ తిరుపతమ్మ" అమ్మవారు, అతి మహిమగల తల్లిగా పేరుపొంది భక్తుల కొంగు బంగారమై విలసిల్లుతుంది.ఈ పరంపరను కొనసాగిస్తూ, వార్షిక ఉత్సవాల సందర్భముగా ది.07/02/2012 వ తేదీన శ్రీగోపయ్య-తిరుపతమ్మ అమ్మవారి కళ్యాణం జరిగింది. తప్పక అందరు దర్శించి తరించగలరు.
ది.30/08/2012 ఈనాడు దినపత్రిక: హుండీ ఆదాయం రూ.3.69 లక్షలు:- బొర్రగూడెం (మైలవరం) : మండలంలోని బొర్రగూడెం తిరుపతమ్మ, గోపయ్యవారి దేవస్థానంలో బుధవారం నిర్వహించిన హుండీ లెక్కింపు ద్వారా రూ.3.69 లక్షల ఆదాయం వచ్చినట్లు ఆలయ కార్యనిర్వాహణాధికారి ఎన్.వి.సాంబశివరావు తెలిపారు. గడచిన అయిదు నెలలకు సంబంధించిన హుండీ లెక్కింపును బుధవారం దేవాదాయ శాఖ గ్రేడ్ కార్యనిర్వహణాధికారి వై.శివరామయ్య, ఆలయ ధర్మకర్త చెలికాని సత్య వరప్రసాద్, గ్రామస్ధులు వెంకటేశ్వరరెడ్డి, పుల్లయ్య తదితరుల సమక్షంలో లెక్కింపు చేపట్టినట్లు తెలిపారు. దాంతోపాటు మార్చి నెలలో భక్తులు సమర్పించిన తలనీలాల విక్రయానికి బహిరంగ వేలం నిర్వహించగా రూ.9,400 ఆదాయం వచ్చినట్లు తెలిపారు.

2014, ఫిబ్రవరి-14, శుక్రవారం నాడు, శ్రీ గోపయ్య-తిరుపతమ్మ అమ్మవారి కళ్యాణం జరుపుటకు మిక్కిలి భక్తీ శ్రద్ధలతో ఏర్పాట్లు జరుగుచున్నవి.

ఈ ఆలయంలో 2015, మార్చి-5వతేదీ గురువారం నుండి, 9వ తేదీ సోమవారం వరకు నెలబోణాలు నిర్వహించెదరు. [1]
## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాదారిత వృత్తులు
## మూలాలు

## వెలుపలి లంకెలు
వర్గం:విచిత్ర పేర్లుతో ఉన్న గ్రామాలు
బచేంద్రి పాల్

**బచేంద్రి పాల్** భారత దేశానికి చెందిన పర్వతారోహకురాలు. ఎవరెస్టు శిఖరాన్ని అధిరోహించిన మొట్టమొదటి భారతీయ మహిళగా రికార్డు సృష్టించింది.

ఉత్తరకాశి లోని అతిచిన్నగ్రామంలో 1954లో జన్మించిన ఆమె చిన్నతనం నుంచే ధైర్యంగల అమ్మాయిగా గుర్తింపు పొందింది. తండ్రి కిషన్‌సింగ్‌ పాల్‌, తల్లి హన్సాదేవి. కిషన్‌సింగ్‌ చిన్న వ్యాపారి. భారత, టిబెట్‌ల మధ్య హిమాలయాల్లో ఉండే చిన్నచిన్న జనావాసాలకు ఆహారధాన్యాలను సరఫరా చేయడం అతని వ్యాపారం. ఐదుగురు సంతానంలో బచేంద్రి పాల్‌ మూడవ సంతానం. చిన్నతనం నుంచే చురుకుగా ఉంటూ ఆటల్లో రాణించేది.

బచేంద్రి పాల్‌ కుటుంబంలో 13 సంవత్సరాలు నిండిన ఆడపిల్లలు చదువు మానివేసి ఇంటిపనుల్లో తల్లికి తోడుగా ఉండేవారు. కాని అందుకు ఆమె ఒప్పుకోలేదు. చదుపు పై ఆమెకు ఉన్న శ్రద్ధను గమనించిన తల్లిదండ్రులు, బంధువులు ప్రోత్సహించడంతో ఆమె ఎం.ఎ, బి.ఎడ్‌. పూర్తిచేయగలిగింది. ఆ తరువాత పర్వతారోహణ పై ఉన్న ఆసక్తితో *నెహ్రూ ఇనిస్టిట్యూట్‌ ఆఫ్‌ మౌంటెనింగ్*‌ (ఎన్‌ఐఎం) లో చేరింది. 1982 లో 21,900 అడుగుల ఎత్తు ఉన్న గంగోత్రి, 19, 091 అడుగుల ఎత్తు ఉన్న రుద్రగిరిని అధిరోహించింది.

భారత్‌ నుంచి ఎవరెస్ట్‌ పర్వతారోహణకు బయలుదేరిన నాలుగవ బృందం * మౌంట్‌ ఎవరెస్ట్‌ 84*లో ఆమె చేరింది. ఈ బృందంలో నలుగురు మహిళల్లో ఆమె ఒక్కతె. వారి పర్వతారోహణ ప్రారంభంలోనే, మంచుతుఫానులో బచేంద్రి పాల్‌ పూర్తిగా చిక్కుకుని పోయింది. తుఫాను కారణంగా విరిగిపడిన పెద్ద మంచుపెళ్లల మధ్య చిక్కిన ఆమెను తోటి పర్వతారోహకులు అతికష్టంపై బయటకు తీశారు. ఈ సంఘటనకు భయపడిన ముగ్గురు మహిళలు తమ ప్రయత్నాన్ని విరమించుకుని మౌంట్‌ ఎవరెస్ట్‌ 84 నుంచి వైదొలిగారు. బచేంద్రి పాల్‌ మాత్రం ఎలాంటి భయం లేకుండా ముందుకు వెళ్ళడానికే ఆసక్తి చూపించింది. ఆమె లోని ధైర్యం, పట్టుదల కారణంగా 1984 సంవత్సం మే నెల 23న మధ్యాహ్నం ఒంటిగంట ఏడు నిమిషాలకు ఆమె ఎవరెస్ట్‌ పర్వతాగ్రాన్ని చేరుకున్నది. 29, 084 అడుగల ఎత్తు ఉన్న మౌంట్‌ ఎవరెస్ట్‌ను అధిరోహించిన మొదటి భారత మహిళ గా, ప్రపంచంలోని ఐదవ మహిళగా చరిత్రలో సుస్థిర స్థానం సాధించింది. దుర్గా మాత పటాన్ని, హనుమాన్‌ చాలీసాను పర్వతాగ్రంపై ఉంచి, తాను సాధించిన ఘనతకు భగవంతుని కటాక్షమే కారణమని భక్తిపారవశ్యంలో చాటింది. రాష్ట్రపతి చేతుల మీదుగా అవార్డు అందుకున్నది.

## మూలాలు

## ఇతర లింకులు
*Indian Autograph's profile  

వర్గం:1954 జననాలు
వర్గం:మహిళా పర్వతారోహకులు
వర్గం:భారతీయ పర్వతారోహకులు
వర్గం:ఎవరెస్టు పర్వతాన్ని అధిరోహించిన వ్యక్తులు
వర్గం:ఆదర్శ వనితలు
వర్గం:జీవిస్తున్న ప్రజలు
మడ అడవులు

నదీజలాలు సముద్రంలో కలిసేచోట చిత్తడి నేలలలో **మడ అడవులు** పెరుగుతాయి. తీర ప్రాంతానికి సహజసిద్ధ రక్షణ గోడగా ఇవి ఉంటాయి. మడ అడవులు అనేవి ఉష్ణ, సమశీతోష్ణ మండల తీరప్రాంతాలలో ఉప్పునీటిలో పెరిగే చెట్లు, పొదల సముదాయం. ముఖ్యంగా 25° ఉత్తర, 25° దక్షిణ అక్షాంశాల మధ్య ఉంటాయి. ఈ చెట్లు, పొదలు, ఉప్పునీటి లోనూ, సముద్రపు నీటి లోనూ, సముద్రపునీటి కంటే ఎన్నోరెట్లు ఉప్పగా ఉండే నీటిలో కూడా పెరుగుతాయి. ఈ అడవులు ఎన్నొ జీవరాసులకు జీవనాధారము. ఇవి సముద్ర తీర ప్రాంతాలకు రక్షణా కవచంగా నిలుస్తున్నాయి. ఈ అడవులు వరదల నుండి, తుఫాను దాడి నుండి ఆ ప్రాంతన్ని నేల కోతకు గురికాకుండా కాపాడతాయి.

## ఆంధ్రప్రదేశ్‌లో మడ అడవులు
మడ అ‍డవులు తూ.గో.జిల్లాలో కాకినా‍‍‍‍‍‍డ సమీప‍ంలోని కోర‍ంగి వద్ద విస్తృతంగా విస్తరించి ఉన్నాయి. తాళ్ళరేవు మండలంలోని కోరంగి నుండి ఐ.పోలవరం, కాట్రేనికోన, ఉప్పలగుప్తం, అల్లవరం, సఖినేటిపల్లి మండలాల తీర గ్రామాల్లో ఇవి విస్తారంగా ఉన్నాయి. ఇక్కడే కోరింగ వన్యప్రాణి అభయారణ్యం ఉంది.

## జీవన వైవిధ్యానికి ఇవే ఆలంబన
మడ అడవులలో నల్లమడ, తెల్లమడ, ఉప్పుపొన్న, కలింగ, తాండ్ర, గుల్లిలం, తిల్లా, పొన్న మొదలైన వృక్షజాతులతో పాటు చిల్లంగి, కళ్ళతీగ, పెసంగి, దబ్బగడ్డ వంటి మూలికలు పెరుగుతున్నాయి. మొసళ్ళు, ఫిషింగ్‌క్యాట్స్‌, నీటి కుక్కలు, డాల్ఫిన్స్‌ వంటి జంతువులు కూడా ఈ అడవుల్లో జీవిస్తున్నాయి. 120 రకాల పక్షులు, కీటకాలు తమ జీవనాన్ని సాగిస్తున్నాయి.

## అంతరించిపోతున్నాయి
* కలప సామగ్రి కోసం వాణిజ్యంగా అమ్మేసేందుకు నరుకుతున్నారు.
* రొయ్యలు, చేపల సాగుకోసం వీటిని కొట్టేసి మడులుగా కడుతున్నారు.
* నాటు సారా తయారీ దారులు వీటిని విచ్చలవిడిగా కాల్చేసి వారి స్థావరాలను ఏర్పాటు చేసుకుంటున్నారు.

## బయటి లింకులు
https://web.archive.org/web/20130619030931/http://manakakinadalo.blogspot.in/2012/07/koringa-mangrove-forest-largest-in.html || ఆర్టికల్

వర్గం:అడవులు
జెంటిల్ మేన్

**జెంటిల్ మేన్** తెలుగులో విడుదలైన ఒక డబ్బింగ్ సినిమా.

## నటీనటవర్గం
తారాగణం : అర్జున్, మధుబాల, శుభశ్రీ, గౌండమణి, సెంథిల్


గాయకులు : యస్.పి. బాలసుబ్రహ్మణ్యం, సుజాత, స్వర్ణలత
సంగీతం : ఏ.ఆర్.రెహ్మాన్
నిర్మాణం :
దర్శకత్వం : ఎస్.శంకర్
సంవత్సరం : 1993

## పాటలు
1. చికుబుకు రైలే అదిరెను దీని స్టైలే - సురేష్ పీటర్
2. కొంటెగాణ్ణి కట్టుకో కొంగుకేసి చుట్టుకో - ఎస్.పి. బాలసుబ్రహ్మణ్యం, ఎస్.జానకి
3. మావేలే మావేలే పరువాలు మావేలే - మిన్ మిని
4. ముదినేపల్లి మడిచేలో ముద్దుగుమ్మ - సాహుల్ హమీద్, స్వర్ణలత, మాల్గుడి శుభ
5. నా ఇంటి ముందున్న పూదోట నడిగేవో - ఎస్.పి. బాలసుబ్రహ్మణ్యం, సుజాత
## వెలుపలి లింకులు
ஜென்டில்மேன் (திரைப்படம்)(జెంటిల్‌మేన్)

## వనరులు
* జెంటిల్ మాన్
* జెంటిల్ మేన్ తెలుగు పాటలు వినండి.

వర్గం:తమిళ అనువాద సినిమాలు
వర్గం:గౌతమి నటించిన సినిమాలు
ఉల్లాసం

ఉల్లాసం 1997లో విడుదలైన తెలుగు సినిమా. శ్రీ సూర్య మూవీస్ పతాకంపై ఎం.ఎం.రత్నం నిర్మించిన ఈ సినిమాకు జె.డి-జెర్రీ దర్శకత్వం వహించారు. అజిత్ కుమార్, విక్రం, మహేశ్వరి ప్రధాన తారాగణంగా రూపొందిన ఈ సినిమాకు కార్తీక్ రాజా సంగీతాన్నందించాడు.  

## తారాగణం

* అజిత్ కుమార్
* విక్రం
* మహేశ్వరి
* ఎస్.పి.బాలసుబ్రహ్మణ్యం
* రఘువరన్
* శ్రీవిద్య
* ఎం.ఎన్.రాజం
* దేవన్
* అజయ్ రత్నం
* బాలాసింగ్
* వయ్యపూరి

## సాంకేతిక వర్గం

* దర్శకత్వం: జె.డి - జెర్రీ
* సినిమా నిడివి: 136 నిమిషాలు
* స్టుడియో: శ్రీ సూర్య మూవీస్
* నిర్మాత: ఎ.ఎం.రత్నం
* ఛాయాగ్రహణం: జీవా
* కూర్పు: కోలా భాస్కర్
* సంగీతం: కార్తీక్ రాజా
* పాటలు: ఎ.ఎం.రత్నం, శివగణేష్
* ఎగ్జిక్యూటివ్ ప్రొడ్యూస: అలహరి రఘురామ్
* కథ: జె.డి - శెట్టి
* చిత్రానువాదం: జె.డి - శెట్టి
* సంభాషణలు: శ్రీరామకృష్ణ
* సంగీత దర్శకుడు: కార్తీక రాజా
* గాయకులు: ఎ.ఎం.రత్నం, వందేమాతరం శ్రీనివాస్, కార్తీక్ రాజా, యువన్ శంకర రాజా, దేవి ప్రసాద్, రాజేష్, హరిణి, సౌమ్య, భవతారిణి ఇళయరాజా, దేవి శ్రీ ప్రాసద్, శృతిహాసన్
* కళా దర్శకుడు: తోట తరణి
* పబ్లిసిటీ డిజైన్స్: లంక భాస్కర్
* నృత్య దర్శకుడు: రాజు సుందరం

## కథ
ఈ కథ ఇద్దరు తండ్రులు,  వారి కుమారులు చుట్టూ తిరుగుతుంది. దేవ్ (విక్రమ్) తండ్రి జి.కె (రఘువరన్) ఒక స్మగ్లర్. అతను  గురు (అజిత్ కుమార్) తండ్రి   తంగయ్య (ఎస్. పి. బాలసుబ్రహ్మణ్యం) ఇంటి ,దగ్గరలో ఉన్న ఇంట్లో నివసిస్తున్నారు. తన చిన్ననాటి రోజుల్లో, జికె యొక్క కార్యకలాపాల ద్వారా గురు ఆకర్షితుడయ్యాడు.  అతని అడుగుజాడలను అనుసరిస్తాడు. తంగయ్య తన కొడుకును మార్చడానికి  ప్రయత్నిస్తే  అది ఫలించలేదు. అతను బాధపడ్డాడు.  దేవ్ (జికె కొడుకు) ను మంచి వ్యక్తిగా పెంచడం ప్రారంభించాడు. వారి కళాశాల రోజుల్లో  దేవ్ గాయకుడిగా మారుతాడు. లవర్ బాయ్ ఇమేజ్ తో  అతను కాలేజీలోని బాలికల మధ్య నిజంగా ప్రాచుర్యం పొందాడు. అదే కళాశాలలో చదువుతున్న గురు ఒక డాన్సర్ గా  మారి, తన వ్యాపారంలో జికెకు సహాయపడే స్థానిక దాదాగా మారిపోతాడు. గురు,  దేవ్ ఇద్దరూ గురుతో ప్రేమలో ఉన్న ఒకే అమ్మాయి మేఘా (మహేశ్వరి) తో ప్రేమలో పడతారు. దేవ్ తనపై ఉన్న ప్రేమ గురించి తెలుసుకున్న తంగయ్య, దేవ్ పట్ల తనకున్న ప్రేమను విడిచిపెట్టమని గురును వేడుకుంటున్నాడు, ఎందుకంటే అతను  ప్రశాంతమైన జీవితాన్ని గడపలేడు. గురు మేఘాను విడిచి వెళ్ళే ఆలోచన ఉన్నప్పటికీ. మేఘా గురుతో ప్రేమలో ఉన్నారని తెలిసి దేవ్ పక్కకు అడుగులు వేస్తాడు. దేవ్ మేఘా పట్ల తన భావాలను దాచిపెట్టినట్లు. ఒకరిపై ఒకరికి ఉన్న ప్రేమ ప్రబలంగా ఉంటుందని చెప్పి వారిద్దరినీ కోరుకుంటాడు. గురు చీకటి ప్రపంచంతో,  మేఘతో కలిసి ఉండటానికి గురు ఎంచుకోవడంతో ఈ చిత్రం ముగుస్తుంది.

## పాటలు

* కొండ మల్లి పూవ 
* చోలారే చోచో లారే
* చీచే గాలులకు
* జోల్లీ జొల్లీ
* యెవరో యెవరెవరో
* పలికే చిలకమ్మ

## మూలాలు

## బాహ్య లంకెలు
వర్గం:1997 తెలుగు సినిమాలు
అంబాసిడర్

**హిందుస్తాన్ అంబాసిడర్** భారతదేశంకు చెందిన హిందుస్తాన్ మోటార్స్ చే రూపొందించబడ్డ కారు. 1958 నుండి ఉత్పత్తి చేయబడుతున్న ఈ కారుకి కొన్ని మర్పులు చేర్పులు జరిగాయి. UK లోని ఆక్స్ ఫర్డ్లో కౌలీకి చెందిన మోరిస్ మోటార్ కంపెనీ (1956 నుండి 1959 వరకు ఉత్పత్తి చేసిన) **మోరిస్ ఆక్స్ ఫర్డ్ III** మోడల్ ను ఆధారం చేసుకొని ఈ కారు రూపొందించబడింది.

"The king of Indian roads" (భారతదేశపు రహదారుల రాజు) గా ముద్దుగా వ్యవహరింపబడే అంబాసిడర్, బ్రిటీషు మూలాలు ఉన్ననూ కచ్చితంగా భారతదేశపు కారుగానే చూడబడుతుంది. పశ్చిమ బెంగాల్ లోని కోల్ కటావద్దనున్న ఉత్తర్ పారాలో ఈ కారులు ఉత్పత్తి చేయబడుతున్నాయి. సోనియా గాంధీ వంటి రాజకీయ ప్రముఖులు ఇప్పటికీ అంబాసిడర్ ను వాడటానికే ఇష్టపడతారు.

## మూలాలు
**మారిస్ ఆక్స్ ఫర్డ్ II** సిరీస్ మూలంగా తాము నిర్మించిన **హిందుస్తాన్ ల్యాండ్ మాస్టర్** స్థానే క్రొత్త మాడల్ ను తీసుకు రావాలన్న బిర్లాల ఆలోచనలు **మారిస్ ఆక్స్ ఫర్డ్ III** వైపు మళ్ళాయి. అప్పట్లో ఇది సాంకేతికంగా చాలా ముందుండటం, కారు లోపల చాలా విశాలంగా ఉండటం మూలాన దీని పై దృష్టి మరలింది.

## రారాజుగా వెలిగొందిన అంబాసిడర్
భారత ఆటోమొబైల్ రంగంలోకి అనేక అత్యాధునిక కార్లు వచ్చినప్పటికీ కార్ల మార్కెట్‌లో మాత్రం ఇప్పటికీ రారాజుగా వెలుగొందుతున్న కారు అంబాసిడరే. మారుతీ, హ్యుండాయ్, టయోటా, హోండా, నిస్సాన్... ఇలా ఎన్ని కార్ల కంపెనీలు మార్కెట్‌లోకి వచ్చినా దేశీయ కారు అంబాసిడర్‌తో ఏమాత్రం పోటీ పడలేక పోయాయి.

1970, 1980 దశకాల్లో భారతీయ కార్ల రంగానికి ఏకఛత్రాధిపత్యం వహించిన అంబాసిడర్ కారు ఇప్పటికీ ప్రపంచంలో ఉత్తమ ట్యాక్సీగా 'టాప్ గేర్' ఓటింగ్‌లో నిలిచింది. బీబీసీ ఛానల్‌లో వచ్చే టాప్ గేర్ కార్యక్రమం ఎగ్జిక్యూటివ్ డైరెక్టర్ రిచర్డ్ హ్యామండ్ ప్రపంచ వ్యాప్తంగా సర్వే నిర్వహించారు.

ఇందులో అన్ని ఆధునిక కార్ల నుంచి ఎదురైన పోటీని భారతీయ అంబాసిడర్ విజేతగా నిలిచింది. మోరిన్ ఆక్స్‌ఫర్డ్‌గా బ్రిటన్‌లో ప్రారంభమై హిందూస్థాన్ అంబాసిడర్‌గా పేరు మార్చుకున్న ఈ కారు, 80వ దశకం సగంలో మారుతీ కారు రంగ ప్రవేశం వరకు రారాజుగా వెలుగొందింది.
## కాలానుగుణంగా వచ్చిన మోడళ్ళు
* అంబాసిడర్
* మార్క్ II
* మార్క్ III
* మార్క్ IV
* అంబాసిడర్ నోవా
* అంబాసిడర్ 1800 ISZ
* అంబాసిడర్ క్లాసిక్
* అంబాసిడర్ గ్రాండ్
* అంబాసిడర్ అవిగో
## సూచికలు

## బాహ్య లంకెలు
* హిందుస్తాన్ మోటర్స్ వెబ్ సైటు
* అంగ్ల వికీలో వ్యాసం

వర్గం:వ్యాపార సంస్థలు